

Οί9ί(Λΐ5^9ηεοΙ βγ I 
ΤΗθοϋοΓοε Μουιηαρι 
θείε: 2011.10.Μ<Ό8:49:51 
ΕΕ5Τ 
Ρθ35θπ: δίβΠθο ΡϋΡ 
(θΓϊΐβθύύθύ) | 
ίοοβίίοη: Αϋτβ|5, ΕΙΙίπϊΚο 
Τ γρο9Γ3ίίο 


6369 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 216 

30 Σεπτεμβρίου 2011 


ΝΟΜΟΣ ΥΠ’ ΑΡΙΘΜ. 4019 

Κοινωνική Οικονομία και Κοινωνική Επιχειρηματικότητα 
και λοιπές διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 


Αρθρο 1 
Ορισμοί 

Για την εφαρμογή του νόμου αυτού ισχύουν τα εξής: 

1. «Κοινωνική Οικονομία» είναι το σύνολο των οικονο¬ 
μικών, επιχειρηματικών, παραγωγικών και κοινωνικών 
δραστηριοτήτων, οι οποίες αναλαμβάνονται από νομικά 
πρόσωπα ή ενώσεις προσώπων, των οποίων ο καταστατι¬ 
κός σκοπός είναι η επιδίωξη του συλλογικού οφέλους 
και η εξυπηρέτηση γενικότερων κοινωνικών συμφερό¬ 
ντων. 

2. «Συλλογικός Σκοπός» είναι η προώθηση των δράσε¬ 
ων συλλογικότητας και η προστασία των συλλογικών α¬ 
γαθών μέσω αναπτυξιακών, οικονομικών και κοινωνικών 
πρωτοβουλιών τοπικού, περιφερειακού ή ευρύτερου χα¬ 
ρακτήρα. Ως τέτοιες δράσεις νοούνται ιδίως οι πολιτιστι¬ 
κές, οι περιβαλλοντικές, οι οικολογικές δραστηριότητες, 
η αξιοποίηση και ανάδειξη τοπικών προϊόντων, η παροχή 
κοινωνικών υπηρεσιών. 

3. «Ενταξη» είναι η διαδικασία κοινωνικής ενσωμάτω¬ 
σης ατόμων που ανήκουν στις ευπαθείς ομάδες του πλη¬ 
θυσμού, κυρίως μέσω της προώθησής τους στην απα¬ 
σχόληση. 

4. «Ευπαθείς Ομάδες Πληθυσμού», γενικά, είναι οι κοι¬ 
νωνικές ομάδες πληθυσμού, των οποίων η συμμετοχή 
στην κοινωνική και οικονομική ζωή δυσχεραίνεται, είτε 
εξαιτίας κοινωνικών και οικονομικών προβλημάτων, είτε 
εξαιτίας σωματικής ή ψυχικής ή νοητικής ή αισθητηρια¬ 
κής αναπηρίας, είτε εξαιτίας απρόβλεπτων γεγονότων, 
τα οποία επηρεάζουν την εύρυθμη λειτουργία της τοπι¬ 
κής ή ευρύτερα περιφερειακής οικονομίας. 

Για τις ανάγκες του παρόντος νόμου, οι Ευπαθείς Ομά¬ 
δες Πληθυσμού διακρίνονται σε δύο κατηγορίες: 

α) Στις «Ευάλωτες Ομάδες Πληθυσμού» ανήκουν οι ο¬ 
μάδες εκείνες του πληθυσμού που η ένταξή τους στην 


κοινωνική και οικονομική ζωή εμποδίζεται από σωματικά 
και ψυχικά αίτια ή λόγω παραβατικής συμπεριφοράς. Σε 
αυτές ανήκουν άτομα με αναπηρίες (σωματικές ή ψυχι¬ 
κές ή νοητικές ή αισθητηριακές), εξαρτημένα ή απεξαρ- 
τημένα από ουσίες άτομα, οροθετικοί, φυλακισμένοι/α- 
ποφυλακισμένοι, ανήλικοι παραβάτες. 

β) Στις «Ειδικές Ομάδες Πληθυσμού» ανήκουν οι ομά¬ 
δες εκείνες του πληθυσμού οι οποίες βρίσκονται σε μει¬ 
ονεκτική θέση ως προς την ομαλή ένταξή τους στην α¬ 
γορά εργασίας, από οικονομικά, κοινωνικά και πολιτισμι¬ 
κά αίτια. Σε αυτές ανήκουν ενδεικτικά οι άνεργοι νέοι, οι 
άνεργες γυναίκες, οι άνεργοι άνω των πενήντα ετών, οι 
μακροχρόνια άνεργοι, οι αρχηγοί μονογονεϊκών οικογε¬ 
νειών και τα μέλη πολύτεκνων οικογενειών, γυναίκες θύ¬ 
ματα κακοποίησης, οι αναλφάβητοι, οι κάτοικοι απομα¬ 
κρυσμένων ορεινών και νησιωτικών περιοχών, τα άτομα 
με πολιτισμικές ιδιαιτερότητες, οι μετανάστες και οι 
πρόσφυγες. 

5. «Κοινωνική Φροντίδα» είναι η παραγωγή και παροχή 
αγαθών, καθώς και υπηρεσιών υγείας και κοινωνικής 
πρόνοιας για συγκεκριμένες ομάδες του πληθυσμού, ό¬ 
πως οι ηλικιωμένοι, τα βρέφη, τα παιδιά, τα άτομα με α¬ 
ναπηρία και τα άτομα με χρόνιες παθήσεις. 

Άρθρο 2 

Κοινωνική Συνεταιριστική Επιχείρηση (Κοιν.Σ.Επ.) 

1. Θεσπίζεται η Κοινωνική Συνεταιριστική Επιχείρηση 
(Κοιν.Σ.Επ.), ως φορέας της Κοινωνικής Οικονομίας. Εί¬ 
ναι αστικός συνεταιρισμός με κοινωνικό σκοπό και δια¬ 
θέτει εκ του νόμου την εμπορική ιδιότητα. Τα μέλη της 
Κοιν.Σ.Επ. μπορούν να είναι είτε φυσικά πρόσωπα είτε 
φυσικά πρόσωπα και νομικά πρόσωπα. Τα μέλη της συμ¬ 
μετέχουν σε αυτήν με μια ψήφο, ανεξάρτητα από τον α¬ 
ριθμό των συνεταιριστικών μερίδων που κατέχουν. 

2. Ανάλογα με τον ειδικότερο σκοπό τους, οι Κοινωνι¬ 
κές Συνεταιριστικές Επιχειρήσεις διακρίνονται στις εξής 
κατηγορίες: 

α) Κοινωνικές Συνεταιριστικές Επιχειρήσεις Ένταξης, 
οι οποίες αφορούν στην ένταξη στην οικονομική και κοι¬ 
νωνική ζωή των ατόμων που ανήκουν στις Ευάλωτες Ο¬ 
μάδες Πληθυσμού. Ποσοστό 40% κατ’ ελάχιστον των ερ¬ 
γαζομένων στις Επιχειρήσεις αυτές ανήκουν υποχρεωτι¬ 
κά στις Ευάλωτες Ομάδες Πληθυσμού. Οι Κοινωνικοί Συ¬ 
νεταιρισμοί Περιορισμένης Ευθύνης (Κοι.Σ.ΓΙ.Ε.) θεω¬ 
ρούνται αυτοδικαίως Κοινωνικές Συνεταιριστικές Επιχει¬ 
ρήσεις Ένταξης και υπάγονται στις διατάξεις του παρό¬ 
ντος νόμου. Οι Κοι.Σ.Π.Ε. διέπονται από τις διατάξεις 
του άρθρου 12 του ν. 2716/1999 και συμπληρωματικά α¬ 
πό τις διατάξεις του παρόντος νόμου και του ν. 
1667/1986, καθώς και όσων ορίζει το άρθρο 12 του ν. 
3842/2010. 

β) Κοινωνικές Συνεταιριστικές Επιχειρήσεις Κοινωνι¬ 
κής Φροντίδας, οι οποίες αφορούν στην παραγωγή και 
παροχή προϊόντων και υπηρεσιών κοινωνικού - προνοια- 
κού χαρακτήρα σε συγκεκριμένες ομάδες πληθυσμού, ό¬ 
πως οι ηλικιωμένοι, τα βρέφη, τα παιδιά, τα άτομα με α¬ 
ναπηρία και τα άτομα με χρόνιες παθήσεις. 

γ) Κοινωνικές Συνεταιριστικές Επιχειρήσεις Συλλογι¬ 
κού και Παραγωγικού Σκοπού, οι οποίες αφορούν την 
παραγωγή προϊόντων και παροχή υπηρεσιών για την ικα¬ 
νοποίηση των αναγκών της συλλογικότητας (πολιτισμός, 
περιβάλλον, οικολογία, εκπαίδευση, παροχές κοινής ω¬ 
φέλειας, αξιοποίηση τοπικών προϊόντων, διατήρηση πα¬ 
ραδοσιακών δραστηριοτήτων και επαγγελμάτων κ.α.) 
που προάγουν το τοπικό και συλλογικό συμφέρον, την 
προώθηση της απασχόλησης, την ενδυνάμωση της κοι¬ 
νωνικής συνοχής και την ενδυνάμωση της τοπικής ή πε¬ 
ριφερειακής ανάπτυξης. 

3. Οι Κοιν.Σ.Επ. εγγράφονται στο Μητρώο Κοινωνικής 
Επιχειρηματικότητας της περίπτωσης α' της παραγρά¬ 
φου 1 του άρθρου 14. Οι Κοιν.Σ.Επ. υποχρεούνται πριν α¬ 
πό την έναρξη της δραστηριότητάς τους να υποβάλουν, 
για την καταχώρισή τους στο Μητρώο αυτό, αίτηση κα¬ 
θώς και τα δικαιολογητικά που απαιτούνται για την εγ¬ 
γραφή, στα οποία περιλαμβάνεται και το καταστατικό. Η 
υποβολή της αίτησης και των δικαιολογητικών μπορεί να 
γίνεται και ηλεκτρονικά. Η βεβαίωση εγγραφής στο Μη¬ 
τρώο χορηγείται και ηλεκτρονικά, αφού προηγουμένως 
οι αρμόδιες για την καταχώριση υπηρεσίες προβούν σε 
έλεγχο της αίτησης καταχώρισης και των δικαιολογητι- 
κών, ως προς τη νομιμοποίηση του αιτούντος και την 
πληρότητα των δικαιολογητικών που αυτός υποβάλλει. 

Η υποβολή της δήλωσης έναρξης εργασιών της 
Κοιν.Σ.Επ. στην αρμόδια Δημόσια Οικονομική Υπηρεσία 
γίνεται μετά τη χορήγηση της βεβαίωσης εγγραφής στο 
Μητρώο Κοινωνικής Επιχειρηματικότητας. 

4. Εάν από τον έλεγχο που προβλέπεται στην παρά¬ 
γραφο 3, προκύψει ότι η αίτηση και τα προσκομιζόμενα 
δικαιολογητικά δεν είναι επαρκή ή δεν πληρούν τις προ¬ 
ϋποθέσεις της κείμενης νομοθεσίας και του παρόντος 
νόμου, οι ενδιαφερόμενοι καλούνται από την αρμόδια Υ¬ 
πηρεσία, μέσω τηλεομοιοτυπίας ή ηλεκτρονικού ταχυ¬ 
δρομείου, να προβούν εγγράφως στις αναγκαίες διευ¬ 
κρινίσεις, διορθώσεις ή συμπληρώσεις μέσα σε εύλογο 
χρόνο που δεν μπορεί να υπερβαίνει τις τριάντα ημέρες 
από τη λήψη της σχετικής πρόσκλησης. Αν η προθεσμία 
που έχει ταχθεί παρέλθει άπρακτη ή αν τα στοιχεία που 
έχουν υποβληθεί, εξακολουθούν να μην πληρούν τις 


προϋποθέσεις του νόμου, η Κοιν.Σ.Επ. δεν καταχωρίζε¬ 
ται. Αν ο αρμόδιος υπάλληλος αρνηθεί αδικαιολόγητα να 
εγγράφει την Κοιν.Σ.Επ. στο Μητρώο, εφαρμόζεται το 
άρθρο 791 Κ.Πολ.Δ.. 

5. Η διαδικασία των παραγράφων 3 και 4 εφαρμόζεται 
αναλόγως και για την τροποποίηση καταστατικού της 
Κοιν.Σ.Επ.. 

6. Στη σφραγίδα, στα έντυπα, στα έγγραφα και στις 
συμβάσεις που συνάπτουν οι Κοιν.Σ.Επ. αναγράφεται υ¬ 
ποχρεωτικά ο αριθμός εγγραφής τους στο Μητρώο. 

7. Το ετήσιο προγραμμάτων Κοιν.Σ.Επ., καθώς και ο α¬ 
πολογισμός εκτέλεσης αυτού αναρτώνται υποχρεωτι- 
κώς στο διαδίκτυο, στην ηλεκτρονική σελίδα του Μητρώ¬ 
ου. 

8. Με την καταχώριση στο Μητρώο οι Κοιν,Σ.Επ. υπά¬ 
γονται στις κατά περίπτωση ευεργετικές διατάξεις του 
νόμου αυτού. 

Άρθρο 3 

Σύσταση της Κοινωνικής 
Συνεταιριστικής Επιχείρησης 

1. Η σύσταση της Κοιν.Σ.Επ., η σχέση μεταξύ μελών 
της, η διοίκηση, η λειτουργία της, καθώς και η λύση της 
διέπονται από το ν. 1667/1986 (Α' 196), εκτός αν ορίζε¬ 
ται διαφορετικά στο νόμο αυτόν. Δεν εφαρμόζονται οι 
παράγραφοι 1,2 και 8 του άρθρου 1, οι παράγραφοι 2, 3, 
7 και 8 του άρθρου 2, οι παράγραφοι 4 και 6 του άρθρου 
3, οι παράγραφοι 1 και 4 του άρθρου 4, η παράγραφος 2 
του άρθρου 5, το άρθρο 8, η παράγραφος 4 του άρθρου 
9, το άρθρο 13 και η παράγραφος 2 του άρθρου 14 του 
ν. 1667/1986. 

2. α) Για τη σύσταση της Κοιν.Σ.Επ. τηρείται η διαδικα¬ 
σία ίδρυσης ενός αστικού συνεταιρισμού. Το καταστατι¬ 
κό πρέπει να υπογράφεται από επτά τουλάχιστον πρό¬ 
σωπα, αν πρόκειται για Κοιν,Σ.Επ. Ένταξης, και από πέ¬ 
ντε τουλάχιστον πρόσωπα αν πρόκειται για Κοιν.Σ.Επ. 
Κοινωνικής Φροντίδας ή Συλλογικού Σκοπού. 

β) Για τη σύσταση μπορεί να γίνει χρήση πρότυπου κα¬ 
ταστατικού, το οποίο συμπληρώνεται από τους ιδρυτές 
της Κοιν.Σ.Επ.. Το περιεχόμενο του προτυποποιημένου 
καταστατικού ορίζεται με την απόφαση του Υπουργού 
Εργασίας και Κοινωνικής Ασφάλισης της παραγράφου 5 
του άρθρου 17. 

γ) Το πρότυπο καταστατικό της Κοιν.Σ.Επ. περιέχει τις 
απολύτως αναγκαίες σύμφωνα με τον παρόντα νόμο 
διατάξεις και κατά τα λοιπά παραπέμπει στις διατάξεις 
των οικείων νόμων. Ενδεικτικό πρότυπο καταστατικό 
διατίθεται σε ηλεκτρονική μορφή από το διαδικτυακό τό¬ 
πο του Υπουργείου Εργασίας και Κοινωνικής Ασφάλι¬ 
σης. 

3. Η συμμετοχή των νομικών προσώπων στην Κοινωνι¬ 
κή Συνεταιριστική Επιχείρηση δεν μπορεί να υπερβαίνει 
το ποσοστό του 1/3 των μελών της, ενώ δεν επιτρέπεται 
η συμμετοχή σε αυτήν των Οργανισμών Τοπικής Αυτοδι¬ 
οίκησης (Ο.Τ.Α.) και των νομικών προσώπων δημοσίου 
δικαίου (Ν.Π.Δ.Δ.) που υπάγονται σε αυτούς. Σε Κοιν. Σ. 
Επ. Ένταξης μπορούν να συμμετέχουν Ν.Π.Δ.Δ. με έ¬ 
γκριση του φορέα που τα εποπτεύει. 

4. Μόνη η συμμετοχή ενός φυσικού προσώπου με την 
ιδιότητα του μέλους - εταίρου, σε Κοινωνική Συνεταιρι¬ 
στική Επιχείρηση, δεν του προσδίδει εμπορική ιδιότητα 
και δεν δημιουργεί ασφαλιστικές ή φορολογικές υπο¬ 
χρεώσεις. 

5. Το κεφάλαιο της επιχείρησης διαιρείται σε συνεται¬ 
ριστικές μερίδες. Ο αριθμός των μερίδων και η ονομαστι¬ 
κή τους αξία, η οποία είναι ίδια για κάθε μερίδα, καθορί¬ 
ζονται στο καταστατικό της επιχείρησης. 

6. Τα μέλη της Κοιν.Σ.Επ. διαθέτουν τουλάχιστον από 
μία υποχρεωτική συνεταιριστική μερίδα, ως ελάχιστη 
χρηματική συμμετοχή στο κεφάλαιο της επιχείρησης, το 
ύψος της οποίας ορίζεται ελεύθερα από το καταστατικό 
και είναι ίσο για όλα τα μέλη. Στο καταστατικό μπορεί να 
προβλέπεται η απόκτηση προαιρετικών μερίδων χωρίς 
δικαίωμα ψήφου. 

7. Η απόκτηση συνεταιριστικών μερίδων πραγματοποι¬ 
είται με καταβολή μετρητών. 

8. Πέραν του ποσού που καταβάλλει για απόκτηση της 
συνεταιριστικής μερίδας, το μέλος της Κοιν.Σ.Επ. δεν έ¬ 
χει καμία άλλη ευθύνη έναντι των δανειστών της. 

9. Εκτελεστικό διοικητικό όργανο της Κοιν.Σ.Επ. είναι 
η Διοικούσα Επιτροπή που διέπεται από το άρθρο 7 του 
ν. 1667/1986 (Α' 196), με την επιφύλαξη του παρόντος 
νόμου. 

Άρθρο 4 

Σχέσεις μεταξύ των μελών και της 
Κοινωνικής Συνεταιριστικής Επιχείρησης 

1. Η είσοδος νέων μελών επιτρέπεται κατ’ εφαρμογή 
των παραγράφων 4, 5 και 6 του άρθρου 2 του ν. 1667/ 
1986. Τα νέα μέλη αποκτούν υποχρεωτικά τουλάχιστον 
μία συνεταιριστική μερίδα, η ονομαστική αξία της οποίας 
ορίζεται είτε αντίστοιχη προς αυτή των υφιστάμενων συ¬ 
νεταιριστικών μερίδων είτε ελεύθερα από τη Γενική Συ¬ 
νέλευση και σε κάθε περίπτωση δεν μπορεί να είναι μι¬ 
κρότερη από αυτή που ορίζεται στο καταστατικό. 

2. Η απώλεια της ιδιότητας του μέλους επέρχεται με 
την αποχώρηση, την αποβολή ή τη μεταβίβαση της συνε¬ 
ταιριστικής του μερίδας και προκαλεί την τροποποίηση 
του καταστατικού. Τα μέλη έχουν δικαίωμα να αποχωρή¬ 
σουν από την Κοιν.Σ.Επ. με δήλωση που υποβάλλεται εγ- 
γράφως στην Κοιν.Σ.Επ. τρεις τουλάχιστον μήνες πριν α¬ 
πό τη λήξη του λογιστικού έτους και ισχύει από την αρχή 
του επόμενου λογιστικού έτους. Η αξία της συνεταιρι¬ 
στικής μερίδας του αποχωρούντος μέλους επιστρέφεται 
σε αυτό εντός τριών μηνών από την έγκριση του ισολο¬ 
γισμού της χρήσης μέσα στην οποία δηλώθηκε η αποχώ¬ 
ρηση, ενώ με την επιστροφή εκκαθαρίζεται η σχέση της 
Κοιν.Σ.Επ. με το μέλος, χωρίς αυτό να έχει αξίωση επί 
της περιουσίας που έχει σχηματιστεί. Η αποχώρηση του 
μέλους ολοκληρώνεται με την περιέλευση της δήλωσης 
αποχώρησης στην Κοιν.Σ.Επ.. 

3. Η μεταβίβαση της συνεταιριστικής μερίδας μέλους 
γίνεται μόνο σε νέο μέλος και εγκρίνεται από τη Διοι¬ 
κούσα Επιτροπή. Είναι υποχρεωτική η έγκριση της μετα¬ 
βίβασης από τη Διοικούσα Επιτροπή, ενώ η παράνομη ή 
καταχρηστική άρνηση της Διοικούσας Επιτροπής προ¬ 
σβάλλεται εντός προθεσμίας ενός έτους ενώπιον του 
αρμοδίου Μονομελούς Πρωτοδικείου που αποφασίζει με 
τη διαδικασία των άρθρων 682επ. Κ.Πολ.Δ.. 

4. Η αποβολή μέλους γίνεται με απόφαση της Γενικής 
Συνέλευσης των Μελών, εφόσον το μέλος προέβη σε 
σοβαρή παράβαση των υποχρεώσεων που προκύπτουν 
από το νόμο αυτόν και το καταστατικό της Κοιν.Σ.Επ. και 
καθίσταται μη ανεκτή η παραμονή του στην Κοιν.Σ.Επ.. 
Το καταστατικό της Κοιν.Σ.Επ. μπορεί να εξειδικεύει 


τους λόγους αποβολής ενός μέλους. Η απόφαση της Γε¬ 
νικής Συνέλευσης προσβάλλεται με τη διαδικασία των 
άρθρων 682επ. Κ.Πολ.Δ. ενώπιον του αρμόδιου κατά τό¬ 
πον Μονομελούς Πρωτοδικείου, εντός αποκλειστικής 
προθεσμίας ενός έτους που αρχίζει από τη γνωστοποίη¬ 
ση στο μέλος της απόφασης αποβολής. Κατά τα λοιπά ε¬ 
φαρμόζεται η παράγραφος 9 του άρθρου 2 του ν. 1667/ 
1986. 

5. Σε περίπτωση που μέλος φυσικό πρόσωπο αποβιώ- 
σει ή αν είναι νομικό πρόσωπο λυθεί και εκκαθαρισθεί, η 
αξία της συνεταιριστικής μερίδας του μέλους αυτού πε¬ 
ριέρχεται αυτοδικαίως στον ειδικό ή καθολικό του διάδο¬ 
χο. 

6. Τα μέλη της Κοιν.Σ.Επ. μπορεί να είναι και εργαζό¬ 
μενοί της, οι οποίοι αμείβονται για την παρεχόμενη ερ¬ 
γασία και έχουν τα δικαιώματα και τις υποχρεώσεις που 
απορρέουν από την εργατική νομοθεσία. 

7. Η παροχή υπηρεσιών προς εξυπηρέτηση του σκο¬ 
πού της Κοιν.Σ.Επ. από μέλη της, τα οποία δεν βρίσκο¬ 
νται σε εργασιακή σχέση με αυτήν, γίνεται κατ’ εφαρμο¬ 
γή των άρθρων 713 επ. Α.Κ. με την επιφύλαξη του άρ¬ 
θρου 12 του ν. 2716/1999 (Α' 96). Για τους Κοι.Σ.Π.Ε. ε¬ 
φαρμόζεται το άρθρο 12 του ν. 2716/1999. 

Άρθρο 5 

Γενική Συνέλευση 

1. Η Γενική Συνέλευση των μελών συνέρχεται με σχε¬ 
τική απόφαση της Διοικούσας Επιτροπής της Κοιν.Σ.Επ. 
τακτικώς, μία τουλάχιστον φορά κάθε χρόνο, και μέσα 
σε διάστημα τριών μηνών από τη λήξη της οικονομικής 
χρήσης. Η Γενική Συνέλευση των μελών συνέρχεται ε¬ 
κτάκτως εφόσον υποβληθεί σχετικό αίτημα με συγκεκρι¬ 
μένο θέμα προς τη Διοικούσα Επιτροπή της Κοιν.Σ.Επ. α¬ 
πό το 1/3 των μελών ή με απόφαση της Διοικούσας Επι¬ 
τροπής της Κοιν.Σ.Επ.. Κατά τα λοιπά εφαρμόζονται οι 
παράγραφοι 1,3,4,5,6 και 7 του άρθρου 5 και το άρθρο 6 
του ν. 1667/1986. 

Αν η Διοικούσα Επιτροπή αρνείται τη σύγκληση παρά 
το αίτημα του 1/3 των μελών, τα μέλη αυτά έχουν το δι¬ 
καίωμα να συγκαλέσουν Γενική Συνέλευση. 

2. Οι αποφάσεις της Γενικής Συνέλευσης προσβάλλο¬ 
νται εντός αποκλειστικής προθεσμίας ενός έτους ενώ¬ 
πιον του κατά τόπον αρμόδιου Μονομελούς Πρωτοδικεί¬ 
ου, που αποφασίζει με τη διαδικασία των άρθρων 682επ. 
Κ.Πολ.Δ.. Οι αποφάσεις της Γενικής Συνέλευσης που α- 
ντίκεινται στον παρόντα νόμο, στο ν. 1667/1986 ή στο 
καταστατικό της Κοιν.Σ.Επ. είναι άκυρες και εξαρχής δεν 
παράγουν έννομα αποτελέσματα. 

Άρθρο 6 

Διοικούσα Επιτροπή 

1. Η Διοικούσα Επιτροπή εκλέγεται από τη Γενική Συ¬ 
νέλευση, αποτελείται τουλάχιστον από τρία μέλη και α¬ 
παρτίζεται από τον Πρόεδρο και τα μέλη της, ενώ σε πε¬ 
ρίπτωση τριμελούς επιτροπής οι αποφάσεις λαμβάνο- 
νται με πλειοψηφία των δύο μελών. Δεν εφαρμόζεται η 
παράγραφος 6 του άρθρου 26 του ν. 3867/2010 (Α' 128). 
Η διάρκεια της θητείας των μελών ορίζεται με το κατα¬ 
στατικό και δεν μπορεί να είναι μεγαλύτερη των πέντε ε¬ 
τών και μικρότερη των δύο. Η θητεία παρατείνεται μέχρι 
τη λήξη της προθεσμίας των τριών μηνών της παραγρά- 

φου 1 του άρθρου 5, εντός της οποίας πρέπει να συνελ¬ 
θεί η αμέσως επόμενη Γενική Συνέλευση των μελών. Ε¬ 
φαρμόζονται ανάλογα οι παράγραφοι 7,8 και 9 του άρ¬ 
θρου 18 του κ.ν. 2190/1920. 

2. Η Διοικούσα Επιτροπή συνεδριάζει τακτικά μία του¬ 
λάχιστον φορά τον μήνα, ή όποτε κριθεί αναγκαίο από 
το 1 /3 των μελών της. Η σύγκλησή της γίνεται από τον 
Πρόεδρό της κατά τα οριζόμενα στο καταστατικό της 
Κοιν.Σ.Επ.. Αν ο Πρόεδρος αδρανεί παρά την αναγκαιό¬ 
τητα, η σύγκληση διενεργείται από οποιοδήποτε μέλος 
της Διοικούσας Επιτροπής. 

3. Οι αποφάσεις της Διοικούσας Επιτροπής που αντί- 
κεινται στον παρόντα νόμο, στο ν. 1667/1986, σε αποφά¬ 
σεις της Γενικής Συνέλευσης και στο καταστατικό είναι 
ακυρώσιμες και παράγουν έννομα αποτελέσματα μέχρι 
τελεσιδικίας της δικαστικής απόφασης. Οι αποφάσεις 
της προσβάλλονται εντός αποκλειστικής προθεσμίας ε¬ 
νός έτους ενώπιον του κατά τόπον αρμοδίου Μονομε¬ 
λούς Πρωτοδικείου που αποφασίζει με τη διαδικασία των 
άρθρων 682 επ. Κ.Πολ.Δ.. 

4. Κατά τα λοιπά εφαρμόζεται το άρθρο 7 του ν, 1667/ 
1986. 

Άρθρο 7 

Διανομή κερδών 

1. Τα κέρδη της Κοινωνικής Συνεταιριστικής Επιχείρη¬ 
σης δεν διανέμονται στα μέλη της, εκτός αν τα μέλη αυ¬ 
τά είναι και εργαζόμενοι σε αυτή, οπότε εφαρμόζεται η 
παράγραφος 2. 

2. Τα κέρδη διατίθενται ετησίως κατά ποσοστό 5% για 
το σχηματισμό αποθεματικού, κατά ποσοστό έως 35% 
διανέμονται στους εργαζομένους της επιχείρησης ως κί¬ 
νητρο παραγωγικότητας σύμφωνα με τα οριζόμενα στο 
καταστατικό τους και το υπόλοιπο διατίθεται για τις δρα¬ 
στηριότητες της επιχείρησης και τη δημιουργία νέων θέ¬ 
σεων εργασίας. 

Άρθρο 8 
Πόροι 

Οι πόροι της Κοιν.Σ.Επ. αποτελούνται από το κεφάλαιο 
της επιχείρησης, δωρεές τρίτων, έσοδα από την αξιοποί¬ 
ηση της περιουσίας της, έσοδα από την επιχειρηματική 
δραστηριότητά της, επιχορηγήσεις από το Πρόγραμμα 
Δημοσίων Επενδύσεων, την Ευρωπαϊκή Ενωση, διεθνείς 
ή εθνικούς οργανισμούς ή Οργανισμούς Τοπικής Αυτοδι¬ 
οίκησης Α' και Β' βαθμού, έσοδα από άλλα προγράμμα¬ 
τα, κεφάλαια από κληροδοτήματα, δωρεές και παραχω¬ 
ρήσεις της χρήσης περιουσιακών στοιχείων, καθώς και 
κάθε άλλο έσοδο από την ανάπτυξη των δραστηριοτή¬ 
των της σύμφωνα με το καταστατικό της. 

Άρθρο 9 

Χρηματοδοτικά Εργαλεία 

Οι Κοιν.Σ.Επ. και οι Κοι.Σ.Π.Ε. του άρθρου 12 του 
ν. 2716/1999: α) έχουν πρόσβαση στη χρηματοδότηση α¬ 
πό το Ταμείο Κοινωνικής Οικονομίας, το οποίο συστήνε- 
ται με κοινή απόφαση των Υπουργών Οικονομικών, Ανά¬ 
πτυξης, Ανταγωνιστικότητας και Ναυτιλίας και Εργασίας 
και Κοινωνικής Ασφάλισης, σύμφωνα με την περίπτωση 
γ' της παραγράφου 1 του άρθρου 4 του Αρθρου Δεύτε¬ 


ρου του ν. 3912/2011 (Α' 17), καθώς επίσης και από το 
Εθνικό Ταμείο Επιχειρηματικότητας και Ανάπτυξης και 
β) δύνανται να εντάσσονται στο ν. 3908/2011 (Α' 8). 

Άρθρο 10 

Οικονομικά κίνητρα και μέτρα στήριξης των 

Κοινωνικών Συνεταιριστικών Επιχειρήσεων 

1. Οι εργαζόμενοι στις Κοινωνικές Συνεταιριστικές Ε¬ 
πιχειρήσεις, οι οποίοι ανήκουν στις Ευάλωτες Ομάδες 
Πληθυσμού και λαμβάνουν επίδομα πρόνοιας ή επιδόμα¬ 
τα επανένταξης ή οποιοσδήποτε μορφής νοσήλιο ή πα¬ 
ροχή, συνεχίζουν να εισπράττουν τις παροχές αυτές 
ταυτόχρονα με την αμοιβή τους από την Κοιν.Σ.Επ.. 

2. Το άρθρο 71 και οι παράγραφοι 1, 2, 3, 4 και 6 του 
άρθρου 73 του ν. 3842/2010 (Α' 58) εφαρμόζονται ανα- 
λόγως και για τις Κοιν.Σ.Επ.. 

3. Η Κοιν.Σ.Επ. δεν υπόκειται σε φορολογία εισοδήμα¬ 
τος για το ποσοστό των κερδών της το οποίο διατίθεται 
για το σχηματισμό αποθεματικού και τις δραστηριότητές 
της σύμφωνα με τα οριζόμενα στο άρθρο 7. Το ποσοστό 
των κερδών της Κοιν.Σ.Επ. που διανέμεται στους εργα¬ 
ζόμενους υπόκειται σε παρακράτηση φόρου εισοδήμα¬ 
τος, σύμφωνα με τον εκάστοτε ισχύοντα φορολογικό 
συντελεστή του πρώτου, μετά από το αφορολόγητο πο¬ 
σό, κλιμακίου εισοδήματος της κλίμακας της παραγρά¬ 
φου 1 του άρθρου 9 του ν. 2238/1994 (Α' 151), όπως ι¬ 
σχύει. Με την παρακράτηση του φόρου αυτού εξαντλεί¬ 
ται η φορολογική υποχρέωση, όσον αφορά στα κέρδη 
της Κοιν.Σ.Επ. και των εργαζομένων της Κοιν.Σ.Επ., οι ο¬ 
ποίοι ανήκουν σε Ευάλωτες Ομάδες Πληθυσμού. 

4. Οι Κοιν.Σ.Επ. μπορούν να εντάσσονται σε προγράμ¬ 
ματα στήριξης της επιχειρηματικότητας, σε προγράμμα¬ 
τα του Οργανισμού Απασχόλησης Εργατικού Δυναμικού 
(Ο.Α.Ε.Δ.) για τη στήριξη της εργασίας και στις κάθε εί¬ 
δους ενεργητικές πολιτικές απασχόλησης. 

Άρθρο 11 

Έλεγχος και κυρώσεις επί των Κοινωνικών 
Συνεταιριστικών Επιχειρήσεων 

1. Οι υπάλληλοι της αρμόδιας υπηρεσίας του Υπουρ¬ 
γείου Εργασίας και Κοινωνικής Ασφάλισης για την τήρη¬ 
ση του Μητρώου του άρθρου 14, καθώς και οι υπάλληλοι 
των Διευθύνσεων Ανωνύμων Εταιριών των Περιφερειών 
έχουν την αρμοδιότητα: α) να καλούν τους εκπροσώ¬ 
πους των Κοιν.Σ.Επ. να παρέχουν έγγραφα και πληροφο¬ 
ρίες, β) να έχουν πρόσβαση κατά τους ελέγχους σε έγ¬ 
γραφα και άλλα στοιχεία που τηρούνται σε οποιαδήποτε 
μορφή (έγγραφη, ηλεκτρονική, μαγνητική ή άλλη), στην 
εγκατάσταση της Κοιν.Σ.Επ., εφόσον αυτά δεν εμπί¬ 
πτουν κατά προφανή τρόπο σε επαγγελματικό ή άλλο α¬ 
πόρρητο και δεν συνιστούν ευαίσθητα προσωπικά δεδο¬ 
μένα και γ) να ενεργούν έρευνες στους χώρους των 
Κοιν.Σ.Επ. και να προβαίνουν σε κατασχέσεις εγγράφων, 
συμπεριλαμβανομένων και των ηλεκτρονικών μέσων α¬ 
ποθήκευσης, εφόσον τούτο επιβάλλεται για τον έλεγχο 
των παραβιάσεων. Οι έρευνες και οι έλεγχοι από υπαλ¬ 
λήλους της αρμόδιας υπηρεσίας διενεργούνται υπό τις 
εγγυήσεις του άρθρου 9 του Συντάγματος και των σχετι¬ 
κών διατάξεων του Κώδικα Πολιτικής Δικονομίας. 

2. Η Διεύθυνση Προστασίας Καταναλωτή της Γενικής 
Γραμματείας Καταναλωτή αποστέλλει στην αρμόδια Υ- 

πηρεσία τήρησης του Μητρώου, καθώς και στις κατά τό¬ 
πον και κατά περίπτωση αρμόδιες υπηρεσίες των Περι¬ 
φερειών, αναλυτικό δελτίο καταγεγραμμένων καταγγε¬ 
λιών με τυχόν παραβάσεις των διατάξεων του ν. 2251/ 
1994 (Α' 191) από Κοιν.Σ.Επ.. Οι ανωτέρω αρμόδιες υπη¬ 
ρεσίες υποχρεούνταιμέσα σε εύλογο χρονικό διάστημα 
να εφαρμόσουν τις διαδικασίες ελέγχου και κυρώσεων 
του παρόντος άρθρου και να ενημερώσουν σχετικά την 
αρμόδια Υπηρεσία της Γενικής Γραμματείας Καταναλω¬ 
τή. 

3. Με την επιφύλαξη άλλων διατάξεων, με απόφαση 
του κατά τόπον αρμόδιου Περιφερειάρχη, μετά από ει¬ 
σήγηση της αρμόδιας Υπηρεσίας, επιβάλλεται σε βάρος 
των Κοιν.Σ.Επ. που παραβαίνουν τις διατάξεις του παρό¬ 
ντος, πρόστιμο από πεντακόσια (500,00) ευρώ έως δύο 
χιλιάδες (2.000,00) ευρώ. Σε περίπτωση υποτροπής το α¬ 
νώτατο όριο προστίμου διπλασιάζεται και ο Υπουργός 
Εργασίας και Κοινωνικής Ασφάλισης μπορεί να διατάξει 
και την προσωρινή διαγραφή της Κοιν.Σ.Επ. από το Μη¬ 
τρώο Κοινωνικής Επιχειρηματικότητας για χρονικό διά¬ 
στημα από ένα (1) έως έξι (6) μήνες και, σε περίπτωση 
περαιτέρω υποτροπής, την οριστική διαγραφή της. 

4. Αν η αρμόδια Υπηρεσία τήρησης του Μητρώου του 
άρθρου 14 διαπιστώσει ότι νομικά ή φυσικά πρόσωπα 
χρησιμοποιούν τις ευνοϊκές ρυθμίσεις του άρθρου 10 με 
σκοπό να αποκομίσουν για λογαριασμό των ιδίων ή για 
λογαριασμό άλλων παράνομο περιουσιακό όφελος, δια- 
τάσσεται, με απόφαση του Υπουργού Εργασίας και Κοι¬ 
νωνικής Ασφάλισης, η οριστική διαγραφή της Κοιν.Σ.Επ., 
στην οποία αυτά μετέχουν, από το Μητρώο Κοινωνικής 
Επιχειρηματικότητας, ενώ παράλληλα επιβάλλεται με α¬ 
πόφαση του κατά τόπο αρμόδιου Περιφερειάρχη πρόστι¬ 
μο σε βάρος της Κοιν.Σ.Επ. ύψους τουλάχιστον πέντε χι¬ 
λιάδων (5.000,00) ευρώ. Τα κριτήρια επιμέτρησης του 
προστίμου αυτού ορίζονται στην κοινή υπουργική από¬ 
φαση της παραγράφου 1 του άρθρου 17. 

5. Τα ποσά των προστίμων που επιβάλλονται αποτε¬ 
λούν δημόσιο έσοδο και εισπράττονται σύμφωνα με τις 
διατάξεις του Κ.Ε.Δ.Ε. (ν.δ. 356/1974, Α' 90). Τα ποσά 
που εισπράττονται θα αποδίδονται στο Ταμείο Κοινωνι¬ 
κής Οικονομίας. 

6. Η επιβολή των ως άνω διοικητικών κυρώσεων είναι 
ανεξάρτητη από κάθε άλλη αστική, ποινική ή πειθαρχική 
κύρωση που τυχόν προβλέπεται σε βάρος των διοικού- 
ντων μελών της Κοιν.Σ.Επ. από την κείμενη νομοθεσία. 

7. Αν Κοιν.Σ.Επ. που έχει εγγράφει στο Μητρώο Κοι¬ 
νωνικής Επιχειρηματικότητας παραβιάζει τις διατάξεις 
του παρόντος νόμου, ο αρμόδιος κατά τόπον Περιφερει¬ 
άρχης μπορεί, με αιτιολογημένη απόφασή του, να επιβά¬ 
λει τις κυρώσεις που προβλέπονται στο άρθρο αυτό ή να 
εισηγηθεί στον Υπουργό Εργασίας και Κοινωνικής Α¬ 
σφάλισης τη διαγραφή της Κοιν.Σ.Επ. από το Μητρώο 
αυτό. Η απόφαση περί διαγραφής της Κοιν.Σ.Επ. από το 
Μητρώο κοινοποιείται στην αρμόδια Δημόσια Οικονομική 
Υπηρεσία και στα ασφαλιστικά ταμεία. 

Άρθρο 12 

Δίκτυα Συνεργασίας, Δυνατότητα Συμπράξεων 
και Προγραμματικές Συμφωνίες 

1. Οι Κοιν.Σ.Επ. δύνανται να συνεργάζονται μεταξύ 
τους με αντικείμενο, ενδεικτικά, την ανταλλαγή υπηρε¬ 
σιών ή την υλοποίηση προγραμμάτων, χρηματοδοτούμε¬ 


νων από εθνικούς, ευρωπαϊκούς ή διεθνείς οργανι¬ 
σμούς, σύμφωνα με τους καταστατικούς τους σκοπούς. 

2. Για τη συνεργασία απαιτείται απόφαση της Διοικού- 
σας Επιτροπής της Κοιν.Σ.Επ. και καταρτίζεται σύμβαση 
συνεργασίας με ιδιωτικό συμφωνητικό. 

3. Σε περίπτωση δημιουργίας δικτύου οικονομικής συ¬ 
νεργασίας, αυτό δεν έχει διακριτή νομική προσωπικότη¬ 
τα. 

4. Οι Κοιν.Σ.Επ. μπορούν να συμπράττουν δημιουργώ¬ 
ντας κοινοπραξίες και συνεταιρισμούς, ενώσεις και κε¬ 
ντρικές ενώσεις, καθώς και ευρωπαϊκούς συνεταιρι¬ 
σμούς ή ευρωπαϊκούς ομίλους. 

5. Οι Κοιν.Σ.Επ. ως συμβαλλόμενοι μπορούν να συνά¬ 
πτουν προγραμματικές συμβάσεις με αντισυμβαλλόμε¬ 
νους το Δημόσιο ή τον ευρύτερο δημόσιο τομέα και τους 
Ο.Τ.Α. πρώτου και δεύτερου βαθμού, για την υλοποίηση 
δράσεων που αναφέρονται στους καταστατικούς σκο¬ 
πούς των αντισυμβαλλομένων, τηρούμενων, κατά τα λοι¬ 
πά, των αναφερομένων στο άρθρο 100 του ν. 3852/2010 
(Α' 87). 

Άρθρο 13 

Λύση και εκκαθάριση 

1. Η Κοιν.Σ.Επ. λύεται αν τα μέλη μειωθούν κάτω του 
ελάχιστου ορίου κατά τον παρόντα νόμο. Επίσης λύεται, 
είτε σύμφωνα με τα άρθρα 10 και 11 του ν. 1667/1986 εί¬ 
τε λόγω τελεσίδικης απόφασης του κατά τόπον αρμοδί¬ 
ου Μονομελούς Πρωτοδικείου, η οποία εκδίδεται ύστερα 
από αίτηση οποιουδήποτε έχει έννομο συμφέρον, αν 
διαπιστωθεί η παράβαση διατάξεων του παρόντος οι ο¬ 
ποίες αφορούν στη σύσταση και εγγραφή της Κοιν.Σ.Επ. 
στο οικείο Μητρώο. Η αίτηση εκδικάζεται κατά τη διαδι¬ 
κασία των άρθρων 682επ. Κ.Πολ.Δ. και, όταν η απόφαση 
καταστεί τελεσίδικη, η Κοιν.Σ.Επ διαγράφεται αυτοδικαί¬ 
ως από το Μητρώο Κοινωνικής Οικονομίας. 

2. Η Διοικούσα Επιτροπή εκτελεί χρέη εκκαθαριστή, ε¬ 
φόσον το καταστατικό δεν ορίζει διαφορετικά, μέχρι να 
διορισθούν εκκαθαριστές από τη Γενική Συνέλευση. Οι 
εκκαθαριστές υποχρεούνται να εξοφλήσουν τα χρέη και 
να τακτοποιήσουν τις εκκρεμείς υποχρεώσεις της 
Κοιν.Σ.Επ.. Αν απομένει μόνο παθητικό, οι εκκαθαριστές 
προβαίνουν στην περάτωση της εκκαθάρισης. Αν διαπι¬ 
στωθεί ότι υπάρχει και ενεργητικό, η Κοιν.Σ.Επ. αναβιώ¬ 
νει αυτοδίκαια και ως υπό εκκαθάριση εγγράφεται στα 
οικεία Μητρώα βάσει του άρθρου 791 Κ.Πολ.Δ.. Με το 
πέρας της εκκαθάρισης το υπόλοιπο δεν διανέμεται, αλ¬ 
λά διατίθεται στο Ταμείο Κοινωνικής Οικονομίας. Το άρ¬ 
θρο 6 του παρόντος εφαρμόζεται αναλογικώς για τη λει¬ 
τουργία των εκκαθαριστών. 

3. Αν η Κοιν.Σ.Επ. διαγράφει από το Μητρώο του άρ¬ 
θρου 14 με απόφαση του Υπουργού Εργασίας και Κοινω¬ 
νικής Ασφάλισης, σύμφωνα με τις παραγράφους 3 και 7 
του άρθρου 11, λύεται αυτοδίκαια και τίθεται σε εκκαθά¬ 
ριση. 

4. Η ολοκλήρωση της εκκαθάρισης οδηγεί σε αυτοδί¬ 
καιη διαγραφή της Κοιν.Σ.Επ. από τα οικεία Μητρώα. 

Άρθρο 14 

Γενικό Μητρώο Κοινωνικής Οικονομίας 

1. Συνιστάται Γενικό Μητρώο Κοινωνικής Οικονομίας, 
στο εξής Μητρώο, το οποίο είναι δημόσιο βιβλίο που τη- 

ρείται σε ηλεκτρονική μορφή. Το Μητρώο τηρείται στο 
Τμήμα Μητρώου Κοινωνικής Οικονομίας της Διεύθυνσης 
Κοινωνικής Προστασίας του Υπουργείου Εργασίας και 
Κοινωνικής Ασφάλισης. Η πρόσβαση σε αυτό γίνεται α- 
τελώς από οποιονδήποτε ενδιαφερόμενο και αποτελεί- 
ται από τα εξής επί μέρους μητρώα: 

α. Μητρώο Κοινωνικής Επιχειρηματικότητας, στο ο¬ 
ποίο εγγράφονται υποχρεωτικά οι Κοιν.Σ.Επ. οι οποίες 
συστήνονται με βάση τον παρόντα νόμο και οι Κοι.Σ.Π.Ε. 
του ν. 2716/1999. Με την εγγραφή τους οι Κοιν.Σ.Επ. και 
Κοι.Σ.Π.Ε. αποκτούν πρόσβαση στα χρηματοδοτικά ερ¬ 
γαλεία του άρθρου 9 και απολαμβάνουν των οικονομι¬ 
κών κινήτρων και μέτρων στήριξης του άρθρου 10. 

β. Ειδικό Μητρώο άλλων Φορέων Κοινωνικής Οικονο¬ 
μίας, στο οποίο εγγράφονται προαιρετικά οι υφιστάμε¬ 
νες νομικές μορφές, οι οποίες πληρούν σωρευτικά τα α¬ 
κόλουθα κριτήρια: 

αα) έχουν ως αποκλειστικό καταστατικό σκοπό την 
κοινωνική ωφέλεια μέσω της παραγωγής αγαθών ή της 
παροχής υπηρεσιών συλλογικού και κοινωνικού χαρα¬ 
κτήρα, 

ββ) αποδίδουν προτεραιότητα στα άτομα και την εργα¬ 
σία έναντι του κεφαλαίου, 

γγ) εφαρμόζουν δημοκρατικό σύστημα λήψης αποφά¬ 
σεων, 

δδ) έχουν αυτονομία στη διοίκηση και διαχείριση των 
δραστηριοτήτων τους, 

εε) προβλέπουν τη χρησιμοποίηση των κερδών τους 
για τους καταστατικούς σκοπούς τους και δευτερευό- 
ντως τη δυνατότητα περιορισμένης έκτασης διανομής 
των κερδών αυτών, 

στστ) λειτουργούν με βάση την αρχή της αειφόρου α¬ 
νάπτυξης, 

ζζ) οι δραστηριότητές τους εντάσσονται αποκλειστικά 
σε μία από τις κατηγορίες της παραγράφου 2 του άρ¬ 
θρου 2 και 

ηη) αναπτύσσουν τις δραστηριότητές τους τουλάχι¬ 
στον επί μια τριετία πριν από την υποβολή της αίτησης 
εγγραφής στο Μητρώο. 

Οι Φορείς Κοινωνικής Οικονομίας που εγγράφονται 
στο Ειδικό Μητρώο μπορούν να χρηματοδοτούνται από 
το Εθνικό Ταμείο Επιχειρηματικότητας και Ανάπτυξης 
και να εντάσσονται στο ν. 3908/2011 (Α' 8), 

2. α) Στην παρ. 1 του άρθρου 3 του ν. 3144/2003 (Α' 
111) προστίθεται περίπτωση δ' ως εξής: 

«δ) Τμήμα Μητρώου Κοινωνικής Οικονομίας.» 

β) Στο Τμήμα Μητρώου Κοινωνικής Οικονομίας της πε¬ 
ρίπτωσης δ' της παρ. 1 του άρθρου 3 του ν. 3144/2003 
τηρείται το Γενικό Μητρώο της παραγράφου 1 του παρό¬ 
ντος νόμου και τα επί μέρους μητρώα αυτού. 

3. Στην παρ. 3 του άρθρου 3 του ν. 3144/2003 και μετά 
το εδάφιο «Των Διευθύνσεων και Τμημάτων προΐστανται 
υπάλληλοι του κλάδου ΠΕ Διοικητικού - Οικονομικού» 
προστίθεται εδάφιο ως εξής: 

«Ειδικά στο Τμήμα Μητρώου Κοινωνικής Οικονομίας 
της Διεύθυνσης Κοινωνικής Προστασίας κατανέμονται 
έξι (6) οργανικές θέσεις από τις υφιστάμενες στην Κε¬ 
ντρική Υπηρεσία του Υπουργείου Εργασίας και Κοινωνι¬ 
κής Ασφάλισης, οι οποίες διαρθρώνονται ως εξής: τέσ¬ 
σερις (4) υπάλληλοι του κλάδου ΠΕ Διοικητικού - Οικο¬ 
νομικού, ένας (1) υπάλληλος του κλάδου ΤΕ Πληροφορι¬ 
κής και ένας (1) υπάλληλος του κλάδου ΔΕ Διοικητικού - 
Λογιστικού.» 


Άρθρο 15 

Συντονιστικός φορέας πολιτικών ανάπτυξης 
της Κοινωνικής Οικονομίας 

Η Ειδική Υπηρεσία για την Ενσωμάτωση των Αρχών 
της ΕΟΙΙΑΙ και για τη διαχείριση δράσεων του Επιχειρη¬ 
σιακού Προγράμματος «Ανάπτυξη Ανθρώπινου Δυναμι¬ 
κού» που έχει συσταθεί με βάση την παράγραφο 1 του 
άρθρου 4 και την περίπτωση ε' της παρ. 2 του άρθρου 5 
του ν. 3614/2007 (Α' 267) και λειτουργεί σύμφωνα με τα 
οριζόμενα στην υπ’ αριθμ. 180691/7.2.2001 κοινή από¬ 
φαση των Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Οικονομίας και Οικονομικών 
και Εργασίας και Κοινωνικής Ασφάλισης (Β' 148), όπως 
αυτή τροποποιήθηκε και ισχύει, μετονομάζεται σε «Ειδι¬ 
κή Υπηρεσία για την Κοινωνική Ένταξη και την Κοινωνι¬ 
κή Οικονομία». Υπάγεται στη Γενική Γραμματεία Διαχεί¬ 
ρισης Κοινοτικών και Αλλων Πόρων του Υπουργείου Ερ¬ 
γασίας και Κοινωνικής Ασφάλισης, η οποία συστάθηκε 
με το π.δ. 475/1993 (Α' 205) και μετονομάστηκε με την 
παρ. 3 του άρθρου 18 του ν. 2224/ 1994 (Α' 112), και εί¬ 
ναι αρμόδια για το σχεδίασμά, το συντονισμό, την παρα¬ 
κολούθηση και την αξιολόγηση όλων των αναγκαίων πο¬ 
λιτικών και ενεργειών που αποσκοπούν στην ανάπτυξη 
και την ενίσχυση της Κοινωνικής Οικονομίας. 

Άρθρο 16 

Δημόσιες Συμβάσεις Κοινωνικής Αναφοράς 

1. Δημόσιες Συμβάσεις Κοινωνικής Αναφοράς είναι 
αυτές κατά τις οποίες οι αναθέτουσες αρχές στο στάδιο 
ανάθεσης λαμβάνουν υπόψη σημαντικές κοινωνικές πτυ¬ 
χές ως κριτήρια ανάθεσης. Ενδεικτικά, ως τέτοια κριτή¬ 
ρια νοούνται: α) οι ευκαιρίες απασχόλησης, β) η κοινωνι¬ 
κή ένταξη ευάλωτων κοινωνικών ομάδων, γ) η ισότητα 
ευκαιριών, δ) ο σχεδιασμός της προσβασιμότητας για ό¬ 
λους, ε) η συνεκτίμηση των κριτηρίων αειφορίας, στα ο¬ 
ποία περιλαμβάνονται θέματα ηθικού εμπορίου και ζ) η 
ευρύτερη εκούσια συμμόρφωση με την εταιρική κοινωνι¬ 
κή ευθύνη (ΕΚΕ). 

2. Για την εκπόνηση και εφαρμογή Ολοκληρωμένου 
Σχεδίου Ενσωμάτωσης Πολιτικών Δημοσίων Συμβάσεων 
Κοινωνικής Αναφοράς, αρμόδιο Υπουργείο είναι το Υ¬ 
πουργείο Εργασίας και Κοινωνικής Ασφάλισης. 

3. α) Συνιστάται εννεαμελής Διυπουργική Επιτροπή, η 
οποία αποτελείται από: 

αα) Έναν (1) εκπρόσωπο του Υπουργείου Εργασίας και 
Κοινωνικής Ασφάλισης, με τον αναπληρωτή του. 

ββ) Έναν (1) εκπρόσωπο του Υπουργείου Ανάπτυξης, 
Ανταγωνιστικότητας και Ναυτιλίας, με τον αναπληρωτή 
του. 

γγ) Έναν (1) εκπρόσωπο του Υπουργείου Εσωτερικών, 
με τον αναπληρωτή του. 

δδ) Έναν (1) εκπρόσωπο του Υπουργείου Οικονομικών, 
με τον αναπληρωτή του. 

εε) Έναν (1) εκπρόσωπο του Υπουργείου Εθνικής Άμυ¬ 
νας, με τον αναπληρωτή του. 

στστ) Έναν (1) εκπρόσωπο του Υπουργείου Παιδείας, 
Δια Βίου Μάθησης και Θρησκευμάτων, με τον αναπληρω¬ 
τή του. 

ζζ) Εναν (1) εκπρόσωπο του Υπουργείου Υποδομών, 
Μεταφορών και Δικτύων, με τον αναπληρωτή του. 

ηη) Έναν (1) εκπρόσωπο του Υπουργείου Υγείας και 
Κοινωνικής Αλληλεγγύης, με τον αναπληρωτή του. 

θθ) Έναν (1) εκπρόσωπο του Υπουργείου Δικαιοσύνης, 
Διαφάνειας και Ανθρωπίνων Δικαιωμάτων, με τον ανα¬ 
πληρωτή του. 

β) Με απόφαση του Υπουργού Εργασίας και Κοινωνι¬ 
κής Ασφάλισης ορίζονται τα μέλη της Διυπουργικής Επι¬ 
τροπής και δύο από τα μέλη της Επιτροπής αυτής ορίζο¬ 
νται ως Πρόεδρος και αναπληρωτής του. 

4. Στη Διυπουργική Επιτροπή μπορεί να συμμετέχουν, 
αναλόγως του θέματος και εφόσον κρίνεται από την Επι¬ 
τροπή αναγκαίο, και εκπρόσωποι άλλων κατά περίπτωση 
Υπουργείων ή εκπρόσωποι άλλων φορέων του δημόσιου 
ή ιδιωτικού τομέα ή εκπρόσωποι πανεπιστημιακών ιδρυ¬ 
μάτων ή επιστημονικών ιδρυμάτων και οργανισμών, εκ¬ 
πρόσωποι φορέων ευπαθών ομάδων και ατόμων με ανα¬ 
πηρία, εκπρόσωποι συνδέσμων ή ενώσεων ή επιμελητη¬ 
ρίων που ορίζονται με απόφαση του οικείου Συνδέσμου 
ή Επιμελητηρίου, καθώς και εκπρόσωποι οργανώσεων 
συλλόγων καταναλωτών, χωρίς δικαίωμα ψήφου. 

5. Η Διυπουργική Επιτροπή έχει τις ακόλουθες αρμο¬ 
διότητες: 

α) Τη γνωμοδότηση στο Ολοκληρωμένο Σχέδιο Ενσω¬ 
μάτωσης Πολιτικών Δημοσίων Συμβάσεων Κοινωνικής 
Αναφοράς, το οποίο εγκρίνεται από το Υπουργικό Συμ¬ 
βούλιο, μέσα σε τέσσερις (4) μήνες από την έναρξη της 
λειτουργίας της. 

β) Την πρόταση προϊόντων, υπηρεσιών και έργων στα 
οποία θα εφαρμοστούν κριτήρια Δημοσίων Συμβάσεων 
Κοινωνικής Αναφοράς. 

γ) Την έγκαιρη ενημέρωση των προμηθευτών του δη¬ 
μόσιου και του ευρύτερου δημόσιου τομέα, καθώς και 
άλλων ενδιαφερομένων. 

δ) Την εισήγηση προς τους αρμόδιους Υπουργούς κά¬ 
θε αναγκαίας νομοθετικής ρύθμισης και τροποποίησης 
του υφιστάμενου νομοθετικού πλαισίου, όπου απαιτεί¬ 
ται, καθώς και της λήψης των αναγκαίων μέτρων για την 
εφαρμογή Δημοσίων Συμβάσεων Κοινωνικής Αναφοράς. 

ε) Την εισήγηση για την εφαρμογή του άρθρου 18 του 
π.δ. 60/2007 (Α' 64) και τους ειδικότερους όρους ανάθε¬ 
σης συμβάσεων κοινωνικής αναφοράς ιδίως σε περιπτώ¬ 
σεις ύπαρξης περισσότερων προσφορών από φορείς της 
Κοινωνικής Οικονομίας. 

στ) Την εισήγηση για την εφαρμογή της κοινωνικής ρή¬ 
τρας εκτέλεσης στις δημόσιες συμβάσεις. 

ζ) Την αξιολόγηση, παρακολούθηση της εφαρμογής 
και επικαιροποίηση της Εθνικής Πολιτικής Δημοσίων 
Συμβάσεων Κοινωνικής Αναφοράς. 

η) Την εισήγηση προς τον Υπουργό Εργασίας και Κοι¬ 
νωνικής Ασφάλισης και τους συναρμόδιους Υπουργούς, 
για την εκπόνηση μελετών και προγραμμάτων σχετικά 
με την προώθηση της εφαρμογής των Δημοσίων Συμβά¬ 
σεων Κοινωνικής Αναφοράς. 

Οι συνεδριάσεις της Διυπουργικής Επιτροπής, καθώς 
και των επί μέρους Ομάδων Εργασίας που προβλέπεται 
ότι μπορεί να συσταθούν, γίνονται εντός του κανονικού 
ωραρίου εργασίας χωρίς αμοιβή. 

6. Η γραμματειακή υποστήριξη της Επιτροπής ανατίθε¬ 
ται σε έναν υπάλληλο του Υπουργείου Εργασίας και Κοι¬ 
νωνικής Ασφάλισης με τον αναπληρωτή του. 

7. Η νομική υποστήριξη της Επιτροπής ανατίθεται σε 
δύο μέλη του Νομικού Συμβουλίου του Κράτους, που υ¬ 
πηρετούν στο Υπουργείο Ανάπτυξης, Ανταγωνιστικότη¬ 
τας και Ναυτιλίας και στο Υπουργείο Εργασίας και Κοι¬ 
νωνικής Ασφάλισης αντίστοιχα και εναλλάσσονται ανα¬ 
λόγως του θέματος. 


Άρθρο 17 

Εξουσιοδοτικές διατάξεις 

1. Με κοινή απόφαση των Υπουργών Εργασίας και Κοι¬ 
νωνικής Ασφάλισης και Εσωτερικών δύνανται να καθορί¬ 
ζονται τα κριτήρια επιμέτρησης των προστίμων που προ- 
βλέπονται στο άρθρο 11. 

2. Με κοινή απόφαση των Υπουργών Εργασίας και Κοι¬ 
νωνικής Ασφάλισης και Εσωτερικών δύνανται να κατη¬ 
γοριοποιούνται οι παραβάσεις που προβλέπονται στο 
άρθρο 11. 

3. Με κοινή απόφαση των Υπουργών Οικονομικών και 
Εργασίας και Κοινωνικής Ασφάλισης μπορεί να αναπρο¬ 
σαρμόζονται τα ποσά των προστίμων που προβλέπονται 
στο άρθρο 11. Με όμοια απόφαση καθορίζονται οι λε¬ 
πτομέρειες του τρόπου είσπραξης και απόδοσης των πο¬ 
σών των προστίμων της παραγράφου 5 του άρθρου 11. 

4. Με κοινή απόφαση των Υπουργών Εργασίας και Κοι¬ 
νωνικής Ασφάλισης και Ανάπτυξης, Ανταγωνιστικότητας 
και Ναυτιλίας ορίζεται η διαδικασία απόδοσης του υπο¬ 
λοίπου της εκκαθάρισης της παραγράφου 2 του άρθρου 
13. 

5. Με απόφαση του Υπουργού Εργασίας και Κοινωνι¬ 
κής Ασφάλισης, που εκδίδεται ύστερα από εισήγηση της 
Υπηρεσίας του άρθρου 15, ρυθμίζονται ειδικότερα θέμα¬ 
τα τήρησης και λειτουργίας του Μητρώου Κοινωνικής Οι¬ 
κονομίας, κάθε λεπτομέρεια σχετική με τη λειτουργία 
του, τεχνική ή μη, οι αρμοδιότητες του Τμήματος Κοινω¬ 
νικής Οικονομίας του άρθρου 14, οι προδιαγραφές και τα 
κριτήρια πιστοποίησης των νομικών προσώπων που εγ- 
γράφονται στα επί μέρους Μητρώα, οι προϋποθέσεις και 
τα δικαιολογητικά που απαιτούνται για την εγγραφή 
τους σε αυτά, οι προϋποθέσεις για τη διαγραφή τους, η 
μορφή και το περιεχόμενο του προτυποποιημένου κατα¬ 
στατικού της περίπτωσης β' της παραγράφου 2 του άρ¬ 
θρου 3, καθώς και κάθε άλλο σχετικό θέμα. Τα ελάχιστα 
απαιτούμενα κριτήρια εγγραφής και πιστοποίησης των 
Κοιν.Σ.Επ. προσδιορίζονται με βάση τις παραγράφους 
2,3,4 και 5 του άρθρου 1 και τις παραγράφους 1 και 2 του 
άρθρου 2. 

6. Με απόφαση του Υπουργού Εργασίας και Κοινωνι¬ 
κής Ασφάλισης καθορίζονται θέματα λειτουργίας της 
Διυπουργικής Επιτροπής του άρθρου 16, ο τρόπος λή¬ 
ψης αποφάσεων, καθώς και κάθε άλλο αναγκαίο σχετικό 
θέμα για την πραγματοποίηση του έργου της. 

7. Με απόφαση του Υπουργού Εργασίας και Κοινωνι¬ 
κής Ασφάλισης, ορίζονται τα πρόσωπα της παραγράφου 
6 του άρθρου 16. 

Άρθρο 18 

Οργάνωση και λειτουργία αναπτυξιακών συμπράξεων 
για δράσεις του Επιχειρησιακού Προγράμματος 
«Ανάπτυξη Ανθρώπινου Δυναμικού» 

1. Δικαιούχοι πράξεων κατά την έννοια της παρ. 5 του 
άρθρου 1 και του άρθρου 22 του ν. 3614/2007 (Α' 267), ό¬ 
πως τροποποιήθηκε με το ν. 3840/2010 (Α' 53) και ισχύει, 
για: α) τη δράση 3 «Τοπικές δράσεις κοινωνικής ένταξης 
για ευάλωτες ομάδες» της κατηγορίας παρέμβασης 1 
«Πρόληψη και αντιμετώπιση του κοινωνικού αποκλει¬ 
σμού ευπαθών ομάδων του πληθυσμού» του Θεματικού 
Άξονα Προτεραιότητας 4 «Πλήρης ενσωμάτωση του συ¬ 
νόλου του ανθρώπινου δυναμικού σε μια κοινωνία ίσων 
ευκαιριών», β) τη δράση 1 «Ενίσχυση σχεδίων δράσης 

στον τομέα της κοινωνικής οικονομίας για τη δημιουργία 
νέων θέσεων απασχόλησης», της κατηγορίας παρέμβα¬ 
σης 2 «Ανάπτυξη της κοινωνικής οικονομίας για την απα¬ 
σχόληση ευάλωτων ομάδων» του Θεματικού Αξονα 
Προτεραιότητας 4 «Πλήρης ενσωμάτωση του συνόλου 
του ανθρώπινου δυναμικού σε μια κοινωνία ίσων ευκαι¬ 
ριών» και γ) τη δράση 7 «Τοπικά σχέδια για την απασχό¬ 
ληση, προσαρμοσμένα στις ανάγκες των τοπικών αγο¬ 
ρών εργασίας» της κατηγορίας παρέμβασης 1 «Ενεργη¬ 
τικές πολιτικές απασχόλησης» του Θεματικού Αξονα 
Προτεραιότητας 3 «Διευκόλυνση της πρόσβασης στην 
απασχόληση» του Επιχειρησιακού Προγράμματος «Ανά¬ 
πτυξη Ανθρώπινου Δυναμικού», ορίζονται νομικά πρό¬ 
σωπα ιδιωτικού δικαίου μη κερδοσκοπικού χαρακτήρα, 
που λειτουργούν με τη μορφή αστικής μη κερδοσκοπικής 
εταιρείας και καλούνται Αναπτυξιακές Συμπράξεις. 

2. Οι Αναπτυξιακές Συμπράξεις επιχορηγούνται από το 
Πρόγραμμα Δημοσίων Επενδύσεων και λειτουργούν α¬ 
ποκλειστικά για την εκτέλεση της πράξης που έχουν α- 
ναλάβει στο πλαίσιο των συγκεκριμένων κατηγοριών πα¬ 
ρέμβασης. Οι Αναπτυξιακές Συμπράξεις έχουν διάρκεια 
τουλάχιστον έως πέντε (5) χρόνια μετά την ολοκλήρωση 
της πράξης που έχουν αναλάβει και σε κάθε περίπτωση 
μέχρι την αποπληρωμή του υπολοίπου της εγκριθείσας 
χρηματοδότησης και την ολοκλήρωση των μακροχρό¬ 
νιων υποχρεώσεων που απορρέουν από αυτήν. Οι εταί¬ 
ροι της Αναπτυξιακής Σύμπραξης δεν υποχρεούνται σε 
κοινές εισφορές, εκτός αν άλλως ορίζεται στο καταστα¬ 
τικό τους. 

3. Εταίροι των Αναπτυξιακών Συμπράξεων μπορεί να 
είναι: α) τα νομικά πρόσωπα δημοσίου δικαίου, β) οι ορ¬ 
γανισμοί τοπικής αυτοδιοίκησης α' και β' βαθμού και οι 
κοινωφελείς επιχειρήσεις τους, γ) οι δημόσιοι οργανι¬ 
σμοί και επιχειρήσεις, δ) οι αναπτυξιακές ανώνυμες εται¬ 
ρείες του άρθρου 194 του ν. 3852/2010 (Α' 87) και της 
περίπτωσης β' της παρ. 3 του άρθρου 252 του 
ν. 3463/2006 (Α' 114), ε) τα νομικά πρόσωπα ιδιωτικού δι¬ 
καίου κερδοσκοπικού ή μη κερδοσκοπικού χαρακτήρα 
και στ) οι συνδικαλιστικές οργανώσεις εργοδοτών και 
εργαζομένων. Οι υπό στοιχεία α', β' και γ' φορείς δεν 
δύναται να ορισθούν συντονιστές εταίροι των Συμπράξε¬ 
ων. 

Οι Αναπτυξιακές Συμπράξεις δεν μπορούν να αποτε¬ 
λούνται από λιγότερους των τριών εταίρων, επί ποινή α- 
παραδέκτου, άλλως δεν μπορούν να καταστούν δικαιού¬ 
χοι κατά την έννοια της παραγράφου 1. 

4. Στην περίπτωση συμμετοχής τμημάτων Ανώτατων 
Εκπαιδευτικών Ιδρυμάτων (Α.Ε.Ι.) και Τεχνολογικών Εκ¬ 
παιδευτικών Ιδρυμάτων (Τ.Ε.Ι.), ως εταίρων σε Αναπτυ¬ 
ξιακή Σύμπραξη, η οικονομική διαχείριση των έργων 
τους ανατίθεται σε Ειδικούς Λογαριασμούς που λειτουρ¬ 
γούν στα αντίστοιχα Α.Ε.Ι. και Τ.Ε.Ι.. 

5. Κατά την υποβολή της πρότασης χρηματοδότησης 
της πράξης, οι φορείς της παραγράφου 3 θα πρέπει να έ¬ 
χουν συνάψει έγγραφη συμφωνία με τη μορφή καταστα¬ 
τικού σύστασης της αστικής μη κερδοσκοπικής εταιρεί¬ 
ας, χωρίς όμως να τηρηθούν οι διατυπώσεις δημοσιότη¬ 
τας του καταστατικού, που θα συνοδεύεται από σχετικές 
αποφάσεις των οργάνων διοίκησης των συμμετεχόντων 
εταίρων. Σε κάθε περίπτωση οι διατυπώσεις δημοσιότη¬ 
τας για τη σύσταση της Αναπτυξιακής Σύμπραξης θα 
πρέπει να έχουν ολοκληρωθεί πριν την έκδοση της Από¬ 
φασης ένταξης της πράξης. Η Αναπτυξιακή Σύμπραξη α¬ 
ποκτά νομική προσωπικότητα σύμφωνα με το άρθρο 784 


Α.Κ. και διέπεται από τις διατάξεις του παρόντος άρ¬ 
θρου, των σε εξουσιοδότηση αυτού εκδιδόμενων κανονι¬ 
στικών πράξεων και συμπληρωματικά από τις διατάξεις 
των άρθρων 741 και επόμενα Α.Κ.. Στο καταστατικό της 
Αναπτυξιακής Σύμπραξης πρέπει να ορίζεται ο εταίρος 
που θα αναλάβει καθήκοντα Συντονιστή. 

6. Όργανα διοίκησης των Αναπτυξιακών Συμπράξεων 
είναι το Διοικητικό Συμβούλιο, ο Συντονιστής Εταίρος 
και ο Διαχειριστής. 

7. Το Διοικητικό Συμβούλιο (Δ.Σ.) αποτελείται από ισά¬ 
ριθμα με τους εταίρους μέλη. Κάθε εταίρος ορίζει από έ¬ 
να τακτικό και ένα αναπληρωματικό μέλος για το Διοικη¬ 
τικό Συμβούλιο, το οποίο κατά τη διάρκεια λειτουργίας 
των Αναπτυξιακών Συμπράξεων μπορεί να ανπκαταστα- 
θεί από τον φορέα, τον οποίο εκπροσωπεί. 

Το Διοικητικό Συμβούλιο: 

α) εκλέγει τον Διαχειριστή της Αναπτυξιακής Σύμπρα¬ 

ξης, 

β) θεσπίζει εσωτερικό κανονισμό λειτουργίας, 
γ) αποφασίζει για το μηχανισμό πιστοποίησης εκτέλε¬ 
σης των πράξεων της Αναπτυξιακής Σύμπραξης, καθώς 
και για τις εσωτερικές διαδικασίες επαλήθευσης των δα¬ 
πανών αυτής και 

δ) είναι αρμόδιο για κάθε ζήτημα που δεν εμπίπτει στις 
αρμοδιότητες του Συντονιστή Εταίρου και του Διαχειρι¬ 
στή. 

Οι αποφάσεις του Δ.Σ. λαμβάνονται με την απόλυτη 
πλειοψηφία του συνόλου των μελών του, εκτός αν άλ¬ 
λως ορίζεται στο καταστατικό. Ο Πρόεδρος του Δ.Σ., 
που εκλέγεται εκ των μελών του, εκπροσωπεί την Ανα¬ 
πτυξιακή Σύμπραξη ενώπιον κάθε δικαστικής ή διοικητι¬ 
κής αρχής και ενώπιον κάθε τρίτου. 

8. Ο Συντονιστής Εταίρος: 

α) έχει το γενικό συντονισμό των ενεργειών που απαι¬ 
τούνται για την άρτια εκτέλεση της πράξης έναντι της 
Ειδικής Υπηρεσίας που ασκεί καθήκοντα διαχείρισης, 
β) φέρει την ευθύνη για την απρόσκοπτη υλοποίηση 
της πράξης και εισηγείται προς το Δ.Σ. τις απαραίτητες 
διορθωτικές ενέργειες εφόσον απαιτούνται, 
γ) είναι υπεύθυνος για την επικοινωνία και τη συνερ¬ 
γασία με την Ειδική Υπηρεσία που ασκεί καθήκοντα δια¬ 
χείρισης, 

δ) μεριμνά ώστε οι δαπάνες που υποβάλλονται από 
τους εταίρους να έχουν πραγματοποιηθεί για το σκοπό 
της υλοποίησης της πράξης και να αντιστοιχούν στις 
δραστηριότητες που συμφωνήθηκαν μεταξύ τους, 
ε) ενημερώνει τους εταίρους ως προς τα αναγκαία έγ¬ 
γραφα και τις οδηγίες της Ειδικής Υπηρεσίας που ασκεί 
καθήκοντα διαχείρισης, των αρμόδιων εθνικών οργάνων 
και των αρμόδιων οργάνων της Ευρωπαϊκής Ενωσης, 
στ) προετοιμάζει και υποβάλλει την πρόταση χρηματο¬ 
δότησης της πράξης, καθώς και όλα τα απαιτούμενα για 
την εξέλιξη της υλοποίησης και παρακολούθησης της 
πράξης έγγραφα, 

ζ) καταρτίζει και εισηγείται στο Διοικητικό Συμβούλιο 
το μηχανισμό πιστοποίησης εκτέλεσης της πράξης της 
Αναπτυξιακής Σύμπραξης με σκοπό την εξασφάλιση της 
ποιότητας υλοποίησης αυτής και του αποτελέσματος, 
καθώς και τις εσωτερικές διαδικασίες επαλήθευσης των 
δαπανών, που διασφαλίζουν τη νομιμότητα και κανονικό- 
τητά τους, 

η) παρακολουθεί τη λειτουργία των παραπάνω διαδι¬ 
κασιών, 

θ) τηρεί όλα τα διοικητικά και χρηματοοικονομικά στοι- 

χεία της πράξης, της Αναπτυξιακής Σύμπραξης, τα στοι¬ 
χεία υλοποίησης του φυσικού αντικειμένου και τα προϊό¬ 
ντα αυτής, καθώς και τα δικαιολογητικά έγγραφα σχετι¬ 
κά με τις δαπάνες και τους λογιστικούς ελέγχους για 
διάστημα τριών ετών μετά το κλείσιμο του επιχειρησια¬ 
κού προγράμματος και τουλάχιστον μέχρι το έτος 2020, 
σύμφωνα με τις ισχύουσες διατάξεις. 

9. Ο Διαχειριστής της Αναπτυξιακής Σύμπραξης, φυσι¬ 
κό πρόσωπο, εκλέγεται από το Δ.Σ. με ομόφωνη απόφα¬ 
ση όλων των μελών, κατόπιν εισηγήσεως του εκπροσώ¬ 
που του Συντονιστή Εταίρου. Ο Διαχειριστής: 

α) κατανέμει τη χρηματοδότηση της πράξης στον κάθε 
εταίρο ανάλογα με την εξέλιξη της υλοποίησής της, 
β) παρέχει στοιχεία κίνησης του λογαριασμού στον 
φορέα που ασκεί καθήκοντα διαχείρισης και στην Αρχή 
Πιστοποίησης του ν. 3614/2007, όπως ισχύει, 
γ) καταρτίζει τα Δελτία Δήλωσης Δαπανών, τα οποία 
επέχουν θέση υπεύθυνης δήλωσης, 
δ) πιστοποιεί τη νομιμότητα και κανονικότητα των δα¬ 
πανών της πράξης και έχει την ευθύνη του Δημοσίου Υ¬ 
πολόγου κατά τα άρθρα 54 επ. του ν. 2362/1995 (Α' 247), 
όπως κάθε φορά ισχύει. 

10. Η αποχώρηση εταίρου επιτρέπεται μόνο σε περί¬ 
πτωση ανάληψης του έργου του αποχωρούντος από υφι¬ 
στάμενους εταίρους ή ταυτόχρονης αντικατάστασής του 
από νέο. Η αποχώρηση και αντικατάσταση εταίρου γίνε¬ 
ται με απόφαση που λαμβάνεται με την αυξημένη πλειο- 
ψηφία των τριών τετάρτων των μελών του Δ.Σ. και μετά 
από σύμφωνη γνώμη της αρμόδιας Ειδικής Υπηρεσίας 
που ασκεί καθήκοντα διαχείρισης. Μετά την αποχώρηση 
και αντικατάσταση εταίρου, η Αναπτυξιακή Σύμπραξη ε¬ 
νημερώνει το φάκελο της Διαχειριστικής Επάρκειας. Σε 
περίπτωση μη συμμόρφωσης προς τις απαιτήσεις της Ει¬ 
δικής Υπηρεσίας που ασκεί καθήκοντα διαχείρισης, ό¬ 
πως αυτές απορρέουν από τις κανονιστικές διατάξεις, α¬ 
νακαλείται η απόφαση ένταξης της πράξης και επέρχο¬ 
νται όλες οι εκ του νόμου προβλεπόμενες συνέπειες. Σε 
κάθε περίπτωση ο αριθμός των εταίρων δεν μπορεί να υ¬ 
πολείπεται των τριών. 

Η αντικατάσταση του Συντονιστή Εταίρου απαγορεύε¬ 
ται. Κατ’ εξαίρεση επιτρέπεται με την αυξημένη πλειο- 
ψηφία των τριών τετάρτων των μελών του Δ.Σ. και σύμ¬ 
φωνη γνώμη της Ειδικής Υπηρεσίας που ασκεί καθήκο¬ 
ντα διαχείρισης και μόνο στην περίπτωση που αποδε¬ 
δειγμένα τίθεται σε κίνδυνο η ομαλή υλοποίηση του έρ¬ 
γου. 

11. Για την ένταξη, την εκτέλεση, τη χρηματοδότηση 
και τη διαχείριση των ανωτέρω δράσεων έχουν εφαρμο¬ 
γή οι διατάξεις του ν. 3614/2007, όπως κάθε φορά ισχύ¬ 
ει, καθώς και των σε εξουσιοδότηση αυτού εκδιδομένων 
κανονιστικών πράξεων, οι διατάξεις του Κανονισμού 
(ΕΚ) 1083/2006 του Συμβουλίου της 11ης Ιουλίου 2006 
περί καθορισμού γενικών διατάξεων για το Ευρωπαϊκό 
Ταμείο Περιφερειακής Ανάπτυξης, το Ευρωπαϊκό Κοινω¬ 
νικό Ταμείο και το Ταμείο Συνοχής, όπως κάθε φορά ι¬ 
σχύει, καθώς και οι διατάξεις κάθε συναφούς κοινοτικής 
ή εθνικής ρύθμισης. 

12. Οι Αναπτυξιακές Συμπράξεις οφείλουν να τηρούν 
όλες τις νόμιμες διατυπώσεις και τα οικονομικά στοιχεία 
που προβλέπονται από τις σχετικές με τη διαχείριση ε¬ 
θνικών και κοινοτικών πόρων διατάξεις και υπέχουν όλες 
τις ευθύνες που απορρέουν από τις διατάξεις αυτές. Σε 
κάθε περίπτωση, κατά την οποία διαπιστώνονται παρατυ¬ 
πίες ή παραβάσεις που συνεπάγονται τη διακοπή της 


χρηματοδότησης ή τη μείωση του ύψους της και απαι¬ 
τούν την επιστροφή των παρανόμως ή αχρεωστήτως κα- 
ταβληθέντων ποσών, εφαρμόζονται οι διατάξεις του άρ¬ 
θρου 26 του ν. 3614/2007, όπως κάθε φορά ισχύει, και 
των υπουργικών αποφάσεων που εκδίδονται κατ' εξου¬ 
σιοδότηση αυτού. Οι υποχρεώσεις και η ευθύνη που α¬ 
πορρέει από την εκτέλεση της πράξης υφίστανται για 
χρονικό διάστημα τριών ετών μετά το κλείσιμο του επι¬ 
χειρησιακού προγράμματος και τουλάχιστον μέχρι το έ¬ 
τος 2020, δηλαδή και μετά τη λύση της Αναπτυξιακής 
Σύμπραξης, με ειδική μνεία στο Καταστατικό της έγγρα¬ 
φο. Σε περίπτωση που κάποιο από τα νομικά πρόσωπα 
που συγκροτούν την Αναπτυξιακή Σύμπραξη λυθεί κατά 
τη διάρκεια υλοποίησης του έργου και, ως εκ τούτου α¬ 
ποχωρήσει από την Αναπτυξιακή Σύμπραξη και αντικατα- 
σταθεί από νέο μέλος ή το έργο του αναληφθεί από υφι¬ 
στάμενους εταίρους, κατά τα προβλεπόμενα στην παρά¬ 
γραφο 10, τότε ο εταίρος που αντικαθιστά τον αποχωρή- 
σαντα υπεισέρχεται σε όλα τα δικαιώματα και τις υπο¬ 
χρεώσεις του δεύτερου, στο μέτρο που αυτό είναι δυνα¬ 
τόν κατά τις κείμενες διατάξεις. Σε περίπτωση μη αντι¬ 
κατάστασης του αποχωρούντος μέλους, κατά τα ανωτέ¬ 
ρω, που έχει ως συνέπεια την ανάκληση της απόφασης 
ένταξης της πράξης, την ευθύνη φέρουν τα φυσικά πρό¬ 
σωπα που αποτελούσαν τα όργανα διοίκησης του νομι¬ 
κού προσώπου που λύθηκε, αλληλεγγύως και εις ολό¬ 
κληρον με τα λοιπά μέλη της αναπτυξιακής σύμπραξης. 

13. Με κοινή απόφαση των Υπουργών Ανάπτυξης, Α¬ 
νταγωνιστικότητας και Ναυτιλίας και Εργασίας και Κοι¬ 
νωνικής Ασφάλισης και του τυχόν συναρμόδιου κάθε 
φορά Υπουργού, ρυθμίζεται κάθε άλλο σχετικό θέμα και 
κάθε άλλη αναγκαία λεπτομέρεια για την εφαρμογή του 
παρόντος άρθρου. 

14. Η ισχύς του άρθρου αυτού αρχίζει από τη δημοσί¬ 
ευσή του. 

Άρθρο 19 

1. Δικαιούχος του ΟΕΚ, στον οποίο κατά τη δημοσίευ¬ 
ση του παρόντος νόμου είτε έχει χορηγηθεί δάνειο απο¬ 
κλειστικά από το στεγαστικό κεφάλαιο του ΟΕΚ για απο¬ 
περάτωση, επέκταση, αναμόρφωση, επισκευή, αγορά ή 
ανέγερση κατοικίας είτε έχει παραχωρηθεί κατοικία ή α¬ 
γορασμένο διαμέρισμα, μπορεί με αίτησή του να ζητή¬ 
σει: 

α) Εφόσον μέρος του ποσού ή ολόκληρο το ποσό της 
οφειλής του έχει καταστεί ληξιπρόθεσμο κατά τη δημο¬ 
σίευση του παρόντος, την εξόφληση του ποσού αυτού, 
καθώς και των παντός είδους επιβαρύνσεων, είτε εφά¬ 
παξ με ποσοστό έκπτωσης 80% επί των επιβαρύνσεων, 
είτε σε ισόποσες μηνιαίες δόσεις με ποσοστό έκπτωσης 
50% επί των επιβαρύνσεων. Ο αριθμός των δόσεων δεν 
μπορεί να είναι μικρότερος από έξι (6) και μεγαλύτερος 
από είκοσι τέσσερις (24) και το ποσό κάθε δόσης δεν 
μπορεί να είναι μικρότερο των εκατό (100) ευρώ. Η έκ¬ 
πτωση για τμηματική καταβολή χορηγείται μετά την τα¬ 
κτική και εμπρόθεσμη καταβολή όλων των δόσεων της 
ληξιπρόθεσμης οφειλής, και το ποσό εκπίπτει από την υ¬ 
ποχρέωση καταβολής, εφόσον δεν υπάρχει λόγος έκ¬ 
πτωσης από το δικαίωμα. Μη καταβολή δόσης επιτρέπε¬ 
ται μόνο δύο μη συνεχόμενες φορές και συνεπάγεται 
την υποχρέωση καταβολής διπλάσιας δόσης τον επόμε¬ 
νο μήνα από τη μη πληρωμή. Η επανάληψη μη καταβο¬ 
λής δόσης για τρίτη φορά ή για δεύτερη συνεχόμενη ή η 

μη καταβολή της διπλάσιας δόσης, κατά τα ως άνω, συ¬ 
νεπάγεται την έκπτωση από τη ρύθμιση και την αναβίω¬ 
ση της οφειλής στην προ της ρύθμισης κατάσταση, αφού 
αφαιρεθούν αυτά που έχουν ήδη καταβληθεί. Προϋπόθε¬ 
ση για τη συνέχιση της υπαγωγής στη ρύθμιση της τμη¬ 
ματικής καταβολής της ληξιπρόθεσμης οφειλής αποτε¬ 
λεί επιπλέον η συνεχής και αδιάλειπτη καταβολή των 
τρεχουσών δόσεων της οφειλής. Το άληκτο ποσό της ο¬ 
φειλής αποπληρώνεται κατά τα προβλεπόμενα στη σύμ¬ 
βαση που έχει υπογραφεί. 

β) Εφόσον η οφειλή του είναι ενήμερη ή έχει γίνει ρύθ¬ 
μιση εφάπαξ καταβολής στη ληξιπρόθεσμη οφειλή και υ¬ 
πολείπεται άληκτο κεφάλαιο, την εφάπαξ εξόφληση αυ¬ 
τού με ποσοστό έκπτωσης 3% επί της ετήσιας δόσης για 
το πρώτο έτος προεξόφλησης, αυξανόμενο κατά 3% για 
κάθε επόμενο έτος προεξόφλησης. Ως ετήσια δόση θεω¬ 
ρείται το ποσό που προκύπτει στο τέλος του έτους, μετά 
την άθροιση των επί μέρους δόσεων. 

γ) Εφόσον είναι εγγεγραμμένος στο μητρώο του 
ΟΑΕΔ ως άνεργος ή μακροχρόνια άνεργος, επιδοτείται 
από αυτόν και έχει ετήσιο οικογενειακό εισόδημα μικρό¬ 
τερο των είκοσι χιλιάδων (20.000) ευρώ και για όσο χρό¬ 
νο πληρούνται οι προϋποθέσεις αυτές, την αναστολή 
της πληρωμής των μηνιαίων δόσεων του άληκτου κεφα¬ 
λαίου και την ισόχρονη άτοκη επιμήκυνση της διάρκειας 
αποπληρωμής των δόσεων αυτών, με ανώτατο χρονικό 
όριο αναστολής την 31η Δεκεμβρίου 2012. Αν επιπλέον 
έχει ληξιπρόθεσμη οφειλή, μπορεί για το ποσό αυτό να 
ζητήσει την υπαγωγή του στη ρύθμιση της περίπτωσης 
α'. 

2. Με απόφαση του Υπουργού Εργασίας και Κοινωνι¬ 
κής Ασφάλισης, η οποία εκδίδεται μετά από γνώμη του 
Δ.Σ. του ΟΕΚ, καθορίζονται όροι, προϋποθέσεις, διαδικα¬ 
σία, τρόπος και χρόνος υπαγωγής δικαιούχων του ΟΕΚ 
σε ρύθμιση οφειλών, οι οποίες εξυπηρετούνται από τρά¬ 
πεζες, καθώς και κάθε άλλο σχετικό θέμα που αφορά 
στη ρύθμιση αυτή. 

3. Η αίτηση για υπαγωγή στη ρύθμιση της παραγράφου 
1 υποβάλλεται μέχρι 30.12.2011 και αφορά στεγαστική 
παροχή αποκλειστικά από κεφάλαια του ΟΕΚ, η εξυπη¬ 
ρέτηση και η παρακολούθηση της οποίας γίνεται απο¬ 
κλειστικά από τις υπηρεσίες του Οργανισμού. Χρόνος υ¬ 
πολογισμού των ληξιπρόθεσμων οφειλών και των πα¬ 
ντός είδους επιβαρύνσεων για υπαγωγή στις προαναφε- 
ρόμενες ρυθμίσεις ορίζεται ο χρόνος υποβολής της αίτη¬ 
σης. Οι παντός είδους επιβαρύνσεις περιλαμβάνουν 
τους τόκους υπερημερίας, τα πρόσθετα τέλη, τις προ¬ 
σαυξήσεις, τις λοιπές επιβαρύνσεις, τα πρόστιμα και τα 
λοιπά έξοδα. Η παράγραφος 1 αφορά τους δικαιούχους 
του ΟΕΚ οι οποίοι έτυχαν στεγαστικής παροχής απο¬ 
κλειστικά από κεφάλαια του Οργανισμού, η εξυπηρέτη¬ 
ση και η παρακολούθηση της οποίας γίνεται αποκλειστι¬ 
κά από τις υπηρεσίες αυτού. 

4. Εντός αποκλειστικής προθεσμίας ενός (1) μηνός α¬ 
πό τη δημοσίευση του παρόντος και μετά από γνώμη του 
Δ.Σ. του ΟΕΚ, εκδίδεται και δημοσιεύεται στην Εφημερί¬ 
δα της Κυβερνήσεως απόφαση του Υπουργού Εργασίας 
και Κοινωνικής Ασφάλισης, με την οποία καθορίζεται ο 
τρόπος καθορισμού του αριθμού των δόσεων, υποβολής 
της αίτησης και καταβολής της οφειλής, η διαδικασία για 
την εφαρμογή των παραγράφων 1 και 3 και ρυθμίζεται 
κάθε άλλο σχετικό θέμα. Με όμοια απόφαση τροποποιεί¬ 
ται ή συμπληρώνεται κάθε διάταξη η οποία αφορά τον 


Κανονισμό «περί προϋποθέσεων παροχής κατοικίας και 
δανείων υπό του ΟΕΚ» (υ.α. 30727/4815/4.8.1971, Β' 
661). 

Άρθρο 20 

Στο τέλος της περίπτωσης γ' της παρ. 2 του άρθρου 
19 του ν. 1902/1990 (Α' 138), το οποίο διατηρήθηκε σε ι¬ 
σχύ με την περίπτωση ζ' της παρ. 1 του άρθρου 12 του 
ν. 3816/2010 (Α'6) και όπως η ανωτέρω περίπτωση προ¬ 
στέθηκε με την παρ. 6 του άρθρου 59 του ν. 3518/2006 
(Α'272), προστίθενται υποπεριπτώσεις ιι'έως ιηιη' ως 
εξής: 

«ιι) Γλυκογονίάση τύπου ιβ 

ιαια) Ελλειψη Ορνιθο-Καρβαμυλο-Τρανσφεράσης 

ιβιβ) Πνευμονική Υπέρταση 

ιγιγ) Ιδιοπαθή Αιμολυτική Αναιμία - Θρομβοπενική 
Πορφύρα 

ιδιδ) Νυχτερινή Παροξυσμική Αιμοσφαιρινουρία 
ιειε) Χρόνια Νεφρική Νόσο ΧΝΝ (στάδιο 3 και 4) 
ιστιστ) Ομόζυγη Μεσογειακή Αναιμία και Ενδιάμεση 
Μεσογειακή Αναιμία και Ομόζυγη Δρεπανοκυτταρική Α¬ 
ναιμία 

ιζιζ) Νόσος Νίβπιαηη - ΡίσΚ τύπου Ο 
ιηιη) Υπερφαινυλαλανιναιμία». 

2. Με κοινή απόφαση των Υπουργών Εργασίας και Κοι¬ 
νωνικής Ασφάλισης και Υγείας και Κοινωνικής Αλληλεγ¬ 
γύης μπορεί, μετά από αίτησή τους, να αποσπώνται, κα¬ 
τά παρέκκλιση των κειμένων διατάξεων, τέσσερις συνο¬ 
λικά υπάλληλοι των εν λόγω Υπουργείων ή των επο¬ 
πτευόμενων από αυτά νομικών προσώπων δημοσίου δι¬ 
καίου, για κάλυψη των λειτουργικών αναγκών της Γραμ¬ 
ματείας του Προέδρου του ΕΟΠΥΥ. Η κατά τα ανωτέρω 
απόσπαση λήγει με τη λήξη της θητείας του Προέδρου. 

Ο χρόνος της απόσπασης θεωρείται, για κάθε συνέ¬ 
πεια, ως χρόνος πραγματικής υπηρεσίας στην οργανική 
θέση από την οποία προέρχονται οι αποσπώμενοι, οι ο¬ 
ποίοι δικαιούνται, κατά το χρόνο της απόσπασής τους, 
να λαμβάνουν, από τον φορέα υποδοχής τους, πλήρεις 
τις τακτικές αποδοχές και πάσης φύσεως επιδόματα και 
πρόσθετες απολαβές της οργανικής τους θέσης, πλην ε¬ 
κείνων που συνδέονται με την ενεργό άσκηση των καθη¬ 
κόντων τους. 

3. α. Η προθεσμία που προβλέπεται από το πρώτο εδά¬ 
φιο της περίπτωσης α' της παρ. 1 του άρθρου 24 του 
ν. 3965/2011 (Α' 113) παρατείνεται μέχρι 31.12.2011. 

Η ισχύς της διάταξης αυτής ανατρέχει στην έναρξη ι¬ 
σχύος του ν. 3918/2011 (Α' 31). 

β. Η παρ. 3 του άρθρου 26 του ν. 3918/2011 (Α' 31) α¬ 
ντικαθίσταται ως εξής: 

«3. Με κοινή απόφαση των Υπουργών Εργασίας και 
Κοινωνικής Ασφάλισης και Υγείας και Κοινωνικής Αλλη¬ 
λεγγύης, για τη λειτουργία της Κεντρικής Υπηρεσίας 
του Οργανισμού μεταφέρονται σε αυτήν άτομα από το 
διοικητικό, ιατρικό και υγειονομικό προσωπικό των ε¬ 
ντασσόμενων φορέων του άρθρου 17, των οποίων η έ¬ 
δρα βρίσκεται εντός των ορίων των δήμων της Περιφέ¬ 
ρειας Αττικής, όπως αυτοί αναφέρονται στην περίπτωση 
θ' του άρθρου 3 του ν. 3852/2010 (Α' 87), καθώς και δι¬ 
κηγόροι με έμμισθη εντολή, με την ίδια εργασιακή σχέ¬ 
ση, την οργανική θέση, βαθμό, κλάδο και ειδικότητα που 
κατέχουν, με συνεκτίμηση της αίτησής τους και των ανα¬ 
γκών της υπηρεσίας.» 

γ. Στο τέλος της παραγράφου 5 του άρθρου 26 του 
ν. 3918/2011 προστίθεται εδάφιο ως εξής: 

« Ειδικά για το διάστημα μέχρι 31.12.2011 τη μισθοδο¬ 
σία, τα επιδόματα, τα έξοδα κίνησης, τις υπερωρίες και 
τις αποζημιώσεις καταβάλλουν οι φορείς από τους οποί¬ 
ους προέρχεται το προσωπικό, η δε δαπάνη συμψηφίζε¬ 
ται με τα οφειλόμενα από τους φορείς ποσά σύμφωνα 
με τις διατάξεις της παραγράφου 27 του άρθρου 72 του 
ν, 3984/2011. Για δε το προσωπικό που υπηρετεί στην Υ- 
ΠΕΔΥΦΚΑ, η μισθοδοσία, τα επιδόματα, τα έξοδα κίνη¬ 
σης, οι υπερωρίες και οι αποζημιώσεις, εξακολουθούν να 
καταβάλλονται από τη Γενική Γραμματεία Κοινωνικών Α¬ 
σφαλίσεων για το ανωτέρω αναφερόμενο χρονικό διά¬ 
στημα, η δε δαπάνη αποδίδεται στη Γ.Γ.Κ.Α. από τον 
Ε.Ο.Π.Υ.Υ., μέσα σε δυο μήνες από την έγκριση του 
πρώτου προϋπολογισμού. 

Τα προσωπικά μητρώα του μεταφερόμενου προσωπι¬ 
κού, εξακολουθούν να τηρούνται και να ενημερώνονται, 
από τους φορείς από τους οποίους προέρχονται, μέχρι 
την οριστική παραλαβή τους από την αρμόδια υπηρεσία 
του Ε.Ο.Π.Υ.Υ..» 

δ. Στο άρθρο 26 του ν. 3918/2011 προστίθεται παρά¬ 
γραφος 10 ως ακολούθως: 

«10. Στον Ε.Ο.Π.Υ.Υ. συστήνεται μία (1) θέση Νομικού 
Συμβούλου, ο οποίος προσλαμβάνεται με σχέση έμμι¬ 
σθης εντολής κατά παρέκκλιση των οριζόμενων στις πα¬ 
ραγράφους 1 και 3 και ο οποίος προίσταται της Διεύθυν¬ 
σης Νομικών Υποθέσεων. Στην ανωτέρω θέση του Νομι¬ 
κού Συμβούλου διορίζεται δικηγόρος παρ’ Αρείω Πάγω.» 

ε. Η παράγραφος 4 του άρθρου 33 του ν. 3918/2011 
(Α' 31) αντικαθίσταται ως εξής: 

«4. Εως την επιλογή των προϊσταμένων οργανικών 
μονάδων του Ε.Ο.Π.Υ.Υ., διαδικασία που δύναται να ξε¬ 
κινήσει εντός έξι (6) μηνών από την έναρξη λειτουργίας 
του, τα καθήκοντα αυτά ασκούν οι προϊστάμενοι των ε¬ 
ντασσόμενων υπηρεσιών με απόφαση του Διοικητή. Η 
τοποθέτηση γίνεται σε θέσεις προϊσταμένων αντίστοι¬ 
χου επιπέδου οργανικών μονάδων του Ε.Ο.Π.Υ.Υ., με 
κριτήριο τον περισσότερο χρόνο άσκησης καθηκόντων 
προϊσταμένου αντίστοιχου επιπέδου, σε συνάρτηση με 
τα ουσιαστικά τους προσόντα. Εφόσον δεν επαρκούν οι 
θέσεις προϊσταμένων οργανικών μονάδων, για την τοπο¬ 
θέτηση όλων των προϊσταμένων, οι προϊστάμενοι που 
δεν τοποθετούνται εξακολουθούν να θεωρούνται προϊ¬ 
στάμενοι έως την τοποθέτηση των νέων προϊσταμένων, 
τα καθήκοντα τους καθορίζονται από τον Διοικητή του 
Ε.Ο.Π.Υ.Υ., ανάλογα με τις υπηρεσιακές ανάγκες και 
διατηρούν το αντίστοιχο μηνιαίο επίδομα θέσης ευθύ¬ 
νης.» 

στ. Η περίπτωση γ' της παραγράφου 1 του άρθρου 
19Α του ν. 3918/2011 (Α' 31), όπως προστέθηκε με την 
παράγραφο 5 του άρθρου 72 του ν. 3984/2011 (Α' 150), 
αντικαθίσταται ως εξής: 

«γ. Στον ΟΓΑ, λογαριασμός με την ονομασία «Λογα¬ 
ριασμός Παροχών σε Χρήμα», με πλήρη λογιστική και οι¬ 
κονομική αυτοτέλεια. Σκοπός του λογαριασμού είναι η 
χορήγηση παροχών σε χρήμα στους ασφαλισμένους του 
Οργανισμού και στους εφεξής εισερχόμενους στην α¬ 
σφάλιση αυτού. Η χορήγηση των παροχών σε χρήμα ε¬ 
ξακολουθεί να διέπεται από τις διατάξεις του Κανονι¬ 
σμού Νοσοκομειακής Περίθαλψης Ασφαλισμένων του 
ΟΓΑ, του Κανονισμού Περίθαλψης Προσωπικού του ΟΓΑ 
και των άρθρων 7 και 16 παράγραφος 8 του ν. 4169/1961 


(Α' 81), όπως ισχύουν, οι οποίες παραμένουν σε ισχύ ως 
προς τις παροχές σε χρήμα και μετά την ένταξη στον 
Ε.Ο.Π.Υ.Υ. του Κλάδου Υγείας του Οργανισμού ως προς 
τις παροχές σε είδος, και τροποποιούνται με απόφαση 
του Υπουργού Εργασίας και Κοινωνικής Ασφάλισης ύ¬ 
στερα από πρόταση του Δ.Σ. του ΟΓΑ, οι δε ασφαλισμέ¬ 
νοι του λογαριασμού εξυπηρετούνται από τις υγειονομι¬ 
κές επιτροπές του Ε.Ο.Π.Υ.Υ.. 

Πόροι του λογαριασμού είναι: 
αα) Τα έσοδα του Κλάδου Υγείας ΟΓΑ από εισφορές: 
ααα) ποσοστό 0,20% επί της ασφαλιστικής κατηγορίας 
στην οποία κατατάσσονται οι ασφαλισμένοι και 
ααβ) ποσοστό 0,20% επί της προβλεπόμενης κράτη¬ 
σης για περίθαλψη των υπαλλήλων και συνταξιούχων υ¬ 
παλλήλων του ΟΓΑ. 

ββ) Εσοδα από επιχορηγήσεις, προσόδους περιου¬ 
σίας, αποδόσεις, καθώς και κάθε άλλο έσοδο που προκύ¬ 
πτει από τη δραστηριότητα του λογαριασμού ή προβλέ- 
πεται υπέρ αυτού από τις επί μέρους διατάξεις.» 

ζ. Με απόφαση του Υπουργού Εργασίας και Κοινωνι¬ 
κής Ασφάλισης δύναται να μεταφέρεται στον Ε.Ο.Π.Υ.Υ. 
διοικητικό προσωπικό, που έχει υπηρετήσει σε υπηρε¬ 
σίες όπως αυτές αναφέρονται στην παράγραφο 1, περί¬ 
πτωση Βα του άρθρου 23 του ν. 3918/2011 (Α' 31) του 
ΙΚΑ-ΕΤΑΜ, του ΟΑΕΕ, του ΟΠΑΔ και του ΟΓΑ, με την ί¬ 
δια εργασιακή σχέση ή οργανική θέση, κλάδο και βαθμό 
που κατέχει και με τις προϋποθέσεις του άρθρου 26 πα¬ 
ράγραφος 5 του νόμου αυτού. 

η. Στο άρθρο 21 του ν. 3918/2011 προστίθεται περί¬ 
πτωση ια' ως εξής: 

«ια. Ο Πρόεδρος μπορεί με αποφάσεις του να αναθέ¬ 
τει στους Αντιπροέδρους, καθώς και σε Προϊσταμένους 
Γενικών Διευθύνσεων, ειδικά καθήκοντα ή να τους μετα¬ 
βιβάζει αρμοδιότητες.» 

θ. Στο τέλος της περίπτωσης γ' της παραγράφου 1 
του άρθρου 35 του ν. 3918/2011 προστίθεται εδάφιο ως 
εξής: 

«Οι ασφαλιστικοί οργανισμοί και ο Ε.Ο.Π.Υ.Υ έχουν τη 
δυνατότητα επιπλέον διαπραγμάτευσης με φαρμακευτι¬ 
κές εταιρίες για να πετύχουν μεγαλύτερη έκπτωση για 
κάθε φαρμακευτικό σκεύασμα που συνταγογραφείται α¬ 
πό γιατρό και αποζημιώνεται από τον οργανισμό.» 

4.α. Η παράγραφος που προστέθηκε στο άρθρο 8 του 
ν. 3892/2010 (Α' 189) με την παράγραφο 3 του άρθρου 
63 του ν. 3996/2011 (Α' 170) αντικαθίσταται ως εξής: 

«Στους ιατρούς, οι οποίοι έχουν σχέση εργασίας με το 
Ιδρυμα Κοινωνικών Ασφαλίσεων (ΙΚΑ-ΕΤΑΜ), α) κατά τα 
άρθρα 24 και 25 του ν. 3232/2004 (Α' 48) (ιατροί πλή¬ 
ρους και αποκλειστικής απασχόλησης με σχέση δημοσί¬ 
ου δικαίου) και β) κατά τις διατάξεις του β.δ. 18/1956 (Α' 
67) και της παραγράφου 2 του άρθρου 16 του ν. 
1666/1986 (Α' 200) (ιατροί με σχέση εργασίας ιδιωτικού 
δικαίου αορίστου χρόνου) και μεταφέρονται και θα εντα¬ 
χθούν στο συσταθέντα νέο φορέα, νομικό πρόσωπο δη¬ 
μοσίου δικαίου (Ν.Π.Δ.Δ.) με την επωνυμία Εθνικός Ορ¬ 
γανισμός Παροχής Υπηρεσιών Υγείας (εφεξής 
Ε.Ο.Π.Υ.Υ. ή Οργανισμός) σύμφωνα με τα άρθρα 17 και 
επόμενα του Κεφαλαίου Β ’ του ν. 3918/2011 (Α' 31), πα¬ 
ρέχεται η δυνατότητα να προμηθευτούν από προμηθευ¬ 
τή της επιλογής τους ένα φορητό υπολογιστή (Ιερίορ), 
με τις τεχνικές προδιαγραφές που καθορίζονται με από¬ 
φαση του Διοικητή του Ιδρύματος, προκειμένου να κατα¬ 
χωρούν ηλεκτρονικά και να εκτελούν τις ιατρικές συντα- 

γές και παραπεμπτικά των ιατρικών εξετάσεων. Με ό¬ 
μοια απόφαση του Διοικητή του Ιδρύματος θα προσδιορι¬ 
στεί ο χρόνος υλοποίησής της. 

Με την παράδοση του τιμολογίου αγοράς από τους ως 
άνω ιατρούς στο Ιδρυμα Κοινωνικών Ασφαλίσεων (ΙΚΑ- 
ΕΤΑΜ), βεβαιώνουν την παραλαβή για χρήση του συγκε¬ 
κριμένου φορητού υπολογιστή (Ιαρίορ) και εξοφλείται σε 
αυτούς μετά από νόμιμο έλεγχο, το ποσό που κατέβα¬ 
λαν για την αγορά του συγκεκριμένου φορητού υπολογι¬ 
στή (Ιαρίορ) και μέχρι του συνολικού ποσού των εξακο- 
σίων (600) ευρώ συμπεριλαμβανομένου ΦΠΑ. 

Η δαπάνη θα βαρύνει τον προϋπολογισμό του κλάδου 
ασθένειας του ΙΚΑ-ΕΤΑΜ στον ΚΑΕ 0269 «λοιπές πρό¬ 
σθετες παροχές». 

Τα παραπάνω ποσά που θα καταβληθούν στους ια¬ 
τρούς κατ' εφαρμογή της παρούσας διάταξης δεν υπό- 
κεινται σε ασφαλιστικές εισφορές και φορολογία εισο¬ 
δήματος.» 

β. Η διάταξη της περίπτωσης β' της παραγράφου 1 
του άρθρου 19 του ν. 2556/1997 (Α' 270) έχει εφαρμογή 
και για το Ταμείο Προνοίας Ιδιωτικού Τομέα (ΤΑ.Π.Ι.Τ). 

5. α. Η περίπτωση β' της παραγράφου 15 του άρθρου 
44 του ν. 3986/2011 (Α' 152) αντικαθίσταται ως εξής: 

«β) Για τα πρόσωπα της περίπτωσης α' που συμπλη¬ 
ρώνουν μέχρι 30.6.2011 τουλάχιστον τρία (3) έτη ασφά¬ 
λισης στους Τομείς του κλάδου κύριας ασφάλισης του Ε¬ 
νιαίου Ταμείου Ανεξάρτητα Απασχολούμενων (ΕΤΑΑ), 
ως ημερομηνία μετάταξης στην επόμενη ασφαλιστική 
κατηγορία ορίζεται η 1.7.2011. Κατά τα λοιπά έχουν ε¬ 
φαρμογή τα προβλεπόμενα στην περίπτωση α'.» 

β. Η παράγραφος 17 του άρθρου 44 του ν. 3986/2011 
αντικαθίσταται ως εξής: 

«17. Ως ημερομηνία έναρξης εφαρμογής των παρα¬ 
γράφων 14 και 15 ορίζεται η 1.7.2011.» 

6. Στο τέλος της παραγράφου 6 του άρθρου 29 του α.ν. 
1846/1951, όπως ισχύει σήμερα, προστίθενται εδάφια 
ως εξής: 

«Προκειμένου για τα παιδιά, τα εγγόνια και τους προ¬ 
γόνους που συμπλήρωσαν το 18ο έτος της ηλικίας τους 
πριν από την εισαγωγή τους σε ανώτερες ή ανώτατες 
σχολές και εφόσον η εισαγωγή τους σε αυτές τις σχο¬ 
λές γίνει μέσα στο ίδιο ημερολογιακό έτος με αυτό της 
ενηλικίωσης, το δικαίωμα σε σύνταξη παρατείνεται για 
το χρονικό διάστημα μεταξύ του επόμενου της ενηλικίω¬ 
σης μήνα και μέχρι το μήνα έναρξης του ακαδημαϊκού έ¬ 
τους.» 

7. α. Η παράγραφος 8 του άρθρου 2 του ν. 1759/1988 
(Α' 50) αντικαθίσταται ως εξής: 

«8. Η αληθινή έννοια του εδαφίου β' της παραγράφου 
3 του άρθρου 29 του α.ν. 1846/1951, όπως αντικαταστά- 
θηκε με την παράγραφο 1 του άρθρου 6 του ν.δ 
4104/1960 (Α' 147), είναι ότι οι προβλεπόμενες από αυ¬ 
τό προσαυξήσεις των συντάξεων για παιδιά χορηγού¬ 
νται μέχρι το χρόνο συμπλήρωσης των ορίων ηλικίας 
που προβλέπονται από την παράγραφο 6 του ίδιου άρ¬ 
θρου, όπως ισχύει.» 

β. Η παράγραφος 2 του άρθρου 10 του ν.δ. 
95/30/31.7.1973 (Α' 169) αντικαθίσταται ως εξής: 

«2. Η καταβολή της απονεμηθείσης συντάξεως από 
τους φορείς κοινωνικής ασφάλισης ενεργείται κάθε μή¬ 
να, ή δίμηνο, ή τρίμηνο μετά από απόφαση του Διοικητι¬ 
κού Συμβουλίου του φορέα. Μηνιαία σύνταξη που προ- 
καταβλήθηκε σε αποβιώσαντα εντός μηνός ή διμήνου ή 


τριμήνου συνταξιούχο δεν αναζητείται.» 

8. α. Η παράγραφος 1 του άρθρου 51 του ν. 2084/1992 
(Α' 165), όπως ισχύει μετά την τροποποίησή της με την 
παράγραφο 6 του άρθρου 44 του ν. 3986/2011 (Α' 152) 
και όπως νοείται μετά την έναρξη ισχύος της παραγρά¬ 
φου 8 του άρθρου 63 του ν. 3996/2011 (Α' 170), καθώς 
και το δεύτερο εδάφιο της παραγράφου 1 του άρθρου 29 
του ν. 2084/1992, όπως ισχύει μετά την τροποποίησή του 
με την παράγραφο 8 του άρθρου 44 του ν. 3986/2011 (Α' 
152), εφαρμόζονται από 1.7.2011 για όσους είναι ήδη ή 
καθίστανται συνταξιούχοι σύμφωνα με τις παραγράφους 
αυτές, από την ημερομηνία αυτή και μετά. 

β. Ο περιορισμός του δευτέρου εδαφίου της παραγρά¬ 
φου 2 του άρθρου 51 του ν. 2084/1992 (Α' 165), όπως ι¬ 
σχύει μετά την τροποποίηση της παραγράφου αυτής με 
την παράγραφο 7 του άρθρου 44 του ν. 3986/2011, ε¬ 
φαρμόζεται από 1.7.2011 για όσους είναι ήδη ή καθίστα¬ 
νται συνταξιούχοι σύμφωνα με τη διάταξη αυτή, από την 
ημερομηνία αυτή και μετά. 

9. α. Το άρθρο 4 του Κανονισμού «Κατάσταση Προσω¬ 
πικού ΟΓΑ» όπως εγκρίθηκε δυνάμει της υπουργικής α¬ 
πόφασης 177647/8720/1961 (Β' 320), και ισχύει, αντικα¬ 
θίσταται ως εξής: 

«Οι εκάστοτε προβλεπόμενες από τις διατάξεις του 
«Κώδικα Κατάστασης Δημοσίων Πολιτικών Διοικητικών 
Υπαλλήλων και Υπαλλήλων Ν.Π.Δ.Δ.» Υγειονομικές Επι¬ 
τροπές είναι αρμόδιες να αποφαίνονται για τα κατά τα 
ειδικότερα οριζόμενα στις διατάξεις του παρόντος Κανο¬ 
νισμού θέματα υγείας του οποιοσδήποτε νομικής κατά¬ 
στασης, σχέσης και κατηγορίας προσωπικού του ΟΓΑ, 
για το υπό πρόσληψη προσωπικό, ως και για την απόλυ¬ 
ση υπαλλήλου για σωματική ή πνευματική ανικανότητα, 
κατά τις διατάξεις του άρθρου 42 του παρόντος Κανονι¬ 
σμού.» 

β. Τα άρθρα 54, 55, 56, 164, 165, 166 και 167 του ν. 
3528/2007 (Α' 26) έχουν εφαρμογή και στο προσωπικό 
του Οργανισμού Γεωργικών Ασφαλίσεων (ΟΓΑ). 

γ. Οι περιπτώσεις α' και β' της παρούσας παραγρά¬ 
φου ισχύουν από την ημερομηνία έναρξης λειτουργίας 
του Εθνικού Οργανισμού Παροχής Υπηρεσιών Υγείας 
(Ε.Ο.Π.Υ.Υ.). 

δ. Στο άρθρο 2 του ν. 3050/2002 (Α' 214) προστίθεται 
παράγραφος 7 ως εξής: 

«7. Η παράγραφος 9 του άρθρου 4 του ν. 3586/2007 
(Α' 151), όπως αντικαταστάθηκε με την παράγραφο Γ 
του άρθρου 46 του ν. 3863/2010 (Α' 115) εφαρμόζεται 
και για το Λογαριασμό Αγροτικής Εστίας του Οργανι¬ 
σμού Γεωργικών Ασφαλίσεων (ΟΓΑ).» 

10. Το τελευταίο εδάφιο της παραγράφου 2 του άρ¬ 
θρου 24 του ν. 3965/2011 (Α' 113), όπως αυτό αντικατα- 
στάθηκε από την παράγραφο 9 του άρθρου 76 του ν. 
3996/2011 (Α' 170), αντικαθίσταται από τότε που ίσχυσε 
ως εξής: 

«Οι ρυθμίσεις της παραγράφου αυτής έχουν εφαρμο¬ 
γή από 2.3.2011 και στους λοιπούς φορείς κοινωνικής α¬ 
σφάλισης, συμπεριλαμβανομένου και του Ο.Π.Α.Δ., και 
για όλους τους εκκρεμείς λογαριασμούς αυτών.» 

11. Στο τέλος του άρθρου 3 της υπ’ αριθμ. οικ. 
2/7029/0094/2005 κοινής υπουργικής απόφασης (Β' 
213) «Περί κανονισμού παροχών του Οργανισμού Περί¬ 
θαλψης Ασφαλισμένων του Δημοσίου (ΟΠΑΔ)», όπως ι¬ 
σχύει, προστίθεται παράγραφος 50 ως εξής: 

«50. Η υγειονομική περίθαλψη (νοσοκομειακή, εξωνο- 

σοκομειακή, οδοντιατρική, φαρμακευτική) των τακτικών 
υπαλλήλων του Βαρβακείου Ιδρύματος που δεν υπάγο¬ 
νται σε ασφάλιση του κλάδου υγείας του ΙΚΑ- ΕΤΑΜ ή 
άλλου ασφαλιστικού φορέα, καθώς και των μελών της 
οικογένειάς τους, παρέχεται από τον Οργανισμό Περί¬ 
θαλψης Ασφαλισμένων Δημοσίου (ΟΠΑΔ), σύμφωνα με 
τις διατάξεις που ισχύουν για τους υπαλλήλους του Δη¬ 
μοσίου και για τα μέλη των οικογενειών αυτών. 

Οι προβλεπόμενες υπέρ του ΟΠΑΔ εισφορές ασφαλι¬ 
σμένων επί των πάσης φύσεως αποδοχών των ανωτέρω 
δικαιούμενων περίθαλψης, μαζί με την εργοδοτική ει¬ 
σφορά, παρακρατούνται από τις αποδοχές και αποδίδο¬ 
νται στον ΟΠΑΔ, σύμφωνα με τα οριζόμενα στις παρα¬ 
γράφους 6, 7, 8 και 9 του άρθρου 11 του ν. 2768/1999 
(Α' 273), όπως προστέθηκαν με την παράγραφο 1 του 
άρθρου 72 του ν. 3984/2011 (Α' 150). 

Η ανωτέρω υγειονομική περίθαλψη παρέχεται και σε 
όσους υπαλλήλους του Ιδρύματος συνταξιοδοτηθούν α¬ 
πό τη δημοσίευση του παρόντος νόμου καταβάλλοντας 
την προβλεπόμενη εισφορά των συνταξιούχων υπέρ του 
ΟΠΑΔ. 

Ο χρόνος έναρξης ισχύος της παρούσας παραγράφου 
ορίζεται από την πρώτη του επόμενου μήνα της δημοσί¬ 
ευσης του παρόντος νόμου.» 

12.α. Το πρώτο εδάφιο της περίπτωσης η' της παρα¬ 
γράφου 3 του άρθρου 44 του ν. 3996/2011 (Α' 170) αντι¬ 
καθίσταται ως ακολούθως: 

«η. Το προσωπικό του τ. Ταμείου Επικουρικής Ασφά¬ 
λισης Προσωπικού ΕΥΔΑΠ που μεταφέρθηκε στο 
ΤΑΥΤΕΚΩ σύμφωνα με την παράγραφο 1 του άρθρου 81 
του ν. 3655/2008 (Α' 58) και υπηρετούσε την 5η Αυγού- 
στου 2011 στη Διεύθυνση της παραγράφου 6 του άρ¬ 
θρου 79 του ως άνω νόμου, μεταφέρεται στο ΕΤΕΑΜ με 
την ίδια εργασιακή σχέση και την οργανική θέση που κα¬ 
τέχει.» 

β. Τα τέσσερα τελευταία εδάφια της περίπτωσης Α' 
του άρθρου 110 του ν. 3655/2008 (Α' 58) αντικαθίστα¬ 
νται ως εξής: 

«Το Διοικητικό Συμβούλιο, οι ενιαίες υπηρεσίες και οι 
Διευθύνσεις Εφάπαξ Παροχών του Ταμείου στεγάζονται 
στο κτίριο συνιδιοκτησίας ΤΑΠΙΤ - ΙΚΑ-ΕΤΑΜ.» 

γ. Η παράγραφος 3 του άρθρου 45 του από 10 Μαΐου 
1958 βασιλικού διατάγματος (Περί Κανονισμού Διοικητι¬ 
κής Οργάνωσης του ΤΣΑΥ) (Α' 79) αντικαθίσταται ως ε¬ 
ξής: 

«3.Για την κάλυψη του κόστους λειτουργίας των Αντι¬ 
προσωπειών χορηγείται από το ΕΤΑΑ-Τομείς Υγειονομι¬ 
κών, ποσό κατ’ έτος στους οικείους Ιατρικούς Συλλό¬ 
γους, βάσει προϋπολογισμού, που εγκρίνεται από το Δι¬ 
οικητικό Συμβούλιο του ΕΤΑΑ μετά από πρόταση της Δι- 
οικούσας Επιτροπής Υγειονομικών.» 

δ. Στο άρθρο 45 του π.δ. 266/1989 (Α' 127) προστίθε¬ 
ται παράγραφος 5Α ως εξής: 

«5Α. Στο Υποκατάστημα Ασφαλισμένων του Τομέα Α¬ 
σφάλισης Προσωπικού ΔΕΗ (ΤΑΠ-ΔΕΗ), που συστήθηκε 
με το άρθρο 3 του ν. 3655/2008, μπορούν να προΐστανται 
και υπάλληλοι από το αυτοδίκαια αποσπασμένο προσω¬ 
πικό της ΔΕΗ.» 

ε. Η περίπτωση α' του πρώτου εδάφιου της παραγρά¬ 
φου 1 του άρθρου 16 του ν. 3586/2007 (Α' 151), όπως α- 
ντικαταστάθηκε με την παράγραφο 4α του άρθρου 21 
του ν. 3846/2010 (Α' 66), αντικαθίσταται ως εξής: 


«α) ασφαλισμένους και συνταξιούχους και». 

13. Τα μέλη της Εθνικής Αναλογιστικής Αρχής (Ε.Α.Α.) 
αυξάνονται κατά δύο (2). Με απόφαση του Υπουργού 
Εργασίας και Κοινωνικής Ασφάλισης καθορίζονται τα 
προσόντα διορισμού όλων των μελών της Αρχής. Κατά 
την πρώτη εφαρμογή και μέχρι την ολοκλήρωση της δια¬ 
δικασίας διορισμού των ως άνω μελών, με απόφαση του 
Υπουργού Εργασίας και Κοινωνικής Ασφάλισης διορίζο¬ 
νται χωρίς άλλη διαδικασία δύο (2) μέλη της Ε.Α.Α. με 
θητεία όχι πέραν των οκτώ (8) μηνών. 

14. Η από 16.4.2010 σύμβαση παροχής υπηρεσιών με¬ 
ταξύ του Ο.Α.Ε.Ε. και της εταιρίας με την επωνυμία «Ελ¬ 
ληνικά Ταχυδρομεία (ΕΛ.ΤΑ.) Α.Ε.», η οποία αφορά στην 
αποστολή ταχυδρομικών αντικειμένων επιστολικού τα¬ 
χυδρομείου και δεμάτων, καθώς και οι κατά τη διάρκεια 
της ισχύος αυτής διενεργηθείσες πράξεις και δαπάνες 
θεωρούνται νόμιμες. 

15. Η παράγραφος 2 του άρθρου 1 του ν. 3869/2010 
(Α' 130) αντικαθίσταται ως εξής: 

«2. Δεν επιτρέπεται η ρύθμιση οφειλών, οι οποίες: είτε 
α) έχουν αναληφθεί το τελευταίο έτος πριν την υποβολή 
της αίτησης για την έναρξη της διαδικασίας της παρα¬ 
γράφου 1 του άρθρου 4 είτε β) προέκυψαν από αδικο¬ 
πραξία που διαπράχθηκε με δόλο, από διοικητικά πρόστι¬ 
μα, χρηματικές ποινές, φόρους και τέλη προς το Δημό¬ 
σιο και τους Οργανισμούς Τοπικής Αυτοδιοίκησης πρώ¬ 
του και δευτέρου βαθμού, τέλη προς νομικά πρόσωπα 
δημοσίου δικαίου και εισφορές προς οργανισμούς κοι¬ 
νωνικής ασφάλισης είτε γ) προέκυψαν από χορήγηση 
δανείων από Φορείς Κοινωνικής Ασφάλισης, σύμφωνα 
με τις διατάξεις των άρθρων 15 και 16 του ν. 3586/2007, 
όπως ισχύουν (Α' 151).» 

16. Στο τέλος του άρθρου 19 του ν. 3429/2005 (Α' 
314) προστίθενται εδάφια ως εξής: 

«Από το πεδίο εφαρμογής του Κεφαλαίου Α' εξαιρού¬ 
νται επίσης η ΕΔΕΚΤ Α.Ε.Π.Ε.Υ. και οι συνδεδεμένες με 
αυτή επιχειρήσεις κατά την έννοια του άρθρου 42Ε του 
κ.ν. 2190/1920. 

Για τα νομικά πρόσωπα του προηγούμενου εδαφίου με 
κοινή απόφαση των Υπουργών Οικονομικών και Εργα¬ 
σίας και Κοινωνικής Ασφάλισης μπορεί να καθορίζονται 
διαδικασίες επιλογής των μελών και συγκρότησης του 
Διοικητικού Συμβουλίου, να ρυθμίζονται θέματα εταιρι¬ 
κής διακυβέρνησης και κάθε άλλο αναγκαίο θέμα.» 

17. α. Για τους οφειλέτες του ΙΚΑ - ΕΤΑΜ και του ΟΑΕΕ 
οι οποίοι είτε δεν έχουν υπαχθεί σε καθεστώς ρύθμισης 
κατά το άρθρο 48 του ν. 3943/2011 είτε έχουν εκπέσει 
του δικαιώματος συνέχισης αντίστοιχων προηγούμενων 
ρυθμίσεων, παρέχεται έκπτωση 20% επί των προσθέτων 
τελών της κεφαλαιοποιημένης, την 31.12.2010 οφειλής 
τους, εφόσον υποβληθεί σχετική αίτηση υπαγωγής στο 
άρθρο 48 του ν. 3943/2011 μέχρι την 3Τ.10.2011. Η ανω¬ 
τέρω έκπτωση ισχύει και για όσους οφειλέτες έχουν ήδη 
υπαχθεί στη ρύθμιση του άρθρου 48 του ν. 3943/2011 και 
είναι συνεπείς με τους όρους της ρύθμισης. 

Δικαίωμα υπαγωγής με τους ίδιους όρους και προϋπο¬ 
θέσεις στις διατάξεις της παρούσας, παρέχεται για μία 
και μόνο φορά και στους οφειλέτες του ΙΚΑ - ΕΤΑΜ και 
του ΟΑΕΕ οι οποίοι έχουν απωλέσει το δικαίωμα συνέχι¬ 
σης της ρύθμισης, κατά το άρθρο 48 του ν. 3943/2011. 

β. Δικαίωμα υπαγωγής στο άρθρο 48 του ν. 3943/2011 
παρέχεται και στους οφειλέτες του ΙΚΑ - ΕΤΑΜ κοινών 

και οικοδομικοτεχνικών έργων ανεξάρτητα αν κατά την 
ημερομηνία υποβολής της αίτησης απασχολούν ή όχι υ¬ 
παλλήλους, με κεφαλαιοποίηση των μέχρι 31.12.2010 ο- 
φειλομένων ασφαλιστικών εισφορών μετά των αναλο- 
γούντων πρόσθετων τελών, προσαυξήσεων και λοιπών 
επιβαρύνσεων, προστίμων και λοιπών εξόδων διοικητι¬ 
κής εκτέλεσης. Αν η σχετική αίτηση υπαγωγής στο άρ¬ 
θρο 48 του ν. 3943/2011, υποβληθεί μέχρι την 
31.10.2011 παρέχεται έκπτωση 20% επί των προσθέτων 
τελών της κεφαλαιοποιημένης οφειλής. 

Το ποσό που θα καταβάλλεται σε μηνιαία βάση στην 
περίπτωση αυτή θα αντιστοιχεί σε ποσοστό 1,25% της 
κατά την 31.12.2010 κεφαλαιοποιημένης οφειλής όταν 
το συνολικό ποσό αυτής δεν υπερβαίνει τις 300.000,00 
ευρώ και 0,80% για οφειλές άνω των 300.000,00 ευρώ. 

γ. Ως προς την αναστολή λήψης αναγκαστικών μέ¬ 
τρων για το χρονικό διάστημα μέχρι 31.10.2011, ισχύουν 
τα προβλεπόμενα στο άρθρο 48 του ν. 3943/2011. 

δ. Κατά τα λοιπά ισχύουν οι διατάξεις του άρθρου 48 
του ν. 3943/2011. 

18. Στο άρθρο 286 του ν. 3852/2010 (Α' 87) προστίθε¬ 
νται εδάφια ως εξής: 

«Η ισχύς των διατάξεων των περιπτώσεων 40 έως και 
44 της παραγράφου II του άρθρου 280 του ν. 3852/2010 
(Α' 87) αρχίζει από την 1η Ιουλίου 2012. Οι πράξεις που 
έχουν εκδοθεί από 1.1.2011, εν όψει της άσκησης των 
αρμοδιοτήτων που αναφέρονται στις ως άνω διατάξεις 
είναι ισχυρές και αναπτύσσουν όλες τις έννομες συνέ¬ 
πειες αυτών. » 

19. α. Στο τέλος της περίπτωσης στ' της παραγράφου 
11 του άρθρου 15 του ν. 2469/1997 (Α' 38) προστίθεται 
εδάφιο ως εξής: 

«Η ρευστοποίηση μέρους του ενεργητικού του 
Κ.Κ.Ν.Π.Δ.Δ. και Α.Φ. και ιδίως η πώληση κινητών αξιών 
του Ελληνικού Δημοσίου που ανήκουν στο ενεργητικό 
του Κ.Κ.Ν.Π.Δ.Δ. και Α.Φ. πριν από την ημερομηνία λή¬ 
ξης τους, προκειμένου να αποδοθούν σε Ν.Π.Δ.Δ. και 
Α.Φ. χρηματικά ποσά σε εκτέλεση των οριζομένων στα 
προηγούμενα εδάφια, δεν συνιστά κακή διαχείριση από 
την Τράπεζα της Ελλάδος.» 

β. Στο τέλος της παραγράφου 2 του άρθρου 45 του 
ν. 3863/2010 (Α' 115) προστίθεται εδάφιο ως εξής: 

«Οι ΦΚΑ δύνανται με αποφάσεις των Δ.Σ. τους να δί¬ 
νουν εντολές στην Τράπεζα της Ελλάδος για την ανταλ¬ 
λαγή ή αντικατάσταση των τίτλων αυτών με άλλους τίτ¬ 
λους του Ελληνικού Δημοσίου, χωρίς αυτό να συνιστά 
κακή διαχείριση.» 

20. Οι ασφαλισμένοι του Τομέα ΥΔΚΥ του ΟΠΑΔ που 
καταθέτουν αίτηση για συνταξιοδότηση, συνεχίζουν να 
ασφαλίζονται στον Τομέα για τις παροχές ασθένειας, 
για όσο διάστημα εκκρεμεί η έκδοση συνταξιοδοτικής α¬ 
πόφασης. 

21. Στο τέλος της παραγράφου 1 του άρθρου 88 του 
ν. 3996/2011 προστίθεται εδάφιο ως εξής: 

«Το Εθνικό Ινστιτούτο Εργασίας και Ανθρωπίνου Δυ¬ 
ναμικού είναι Νομικό Πρόσωπο Ιδιωτικού Δικαίου μη κερ¬ 
δοσκοπικού χαρακτήρα.» 

22. Η παράγραφος 15 του άρθρου 88 του ν.3996/2011 
αντικαθίσταται ως εξής: 

«15. Με αποφάσεις του Υπουργού Εργασίας και Κοι¬ 
νωνικής Ασφάλισης, που δημοσιεύονται στην Εφημερίδα 
της Κυβερνήσεως, καθορίζονται επίσης και άλλα σχετικά 
θέματα και λεπτομέρειες.» 


23. Στην αρχή της παραγράφου 1 του άρθρου 17 του 
ν. 1876/1990, όπως αντικαταστάθηκε από το άρθρο 14 
του ν. 3899/2010 και αφότου άρχισε να ισχύει αυτό, προ¬ 
στίθεται εδάφιο που έχει ως εξής: 

«Ιδρύεται νομικό πρόσωπο ιδιωτικού δικαίου με την ε¬ 
πωνυμία "Οργανισμός Μεσολάβησης και Διαιτησίας", με 
έδρα την Αθήνα.» 

24. Καταργούνται η «Υπηρεσία Εργατικού Συμβούλου 
Βόννης» και οι «Υπηρεσίες Εργατικού Ακολούθου Μονά¬ 
χου, Φρανκφούρτης, Στουτγάρδης, Αμβούργου και 
Ντύσσελντορφ» του άρθρου 18 του π.δ. 368/1989 (Α' 
163), όπως έχει τροποποιηθεί με το άρθρο 11 του π.δ. 
436/1991 (Α' 159) και το άρθρο 1 του π.δ. 263/1997 (Α' 

190) και ισχύει σήμερα. 

25. σ. Η περίπτωση δ' της παρ. 3 του άρθρου 5 του π.δ. 

152/1991 (Α' 61), που προστέθηκε με την παρ. 2 του άρ¬ 
θρου 36 του ν. 2956/2001 (Α' 258) αντικαθίσταται ως ε¬ 
ξής: 

« δ) Τμήμα Διαχείρισης της Πληροφόρησης. 

Η συγκέντρωση, επεξεργασία και διακίνηση του πλη¬ 
ροφοριακού υλικού για τα θέματα της εργασίας στην Ελ¬ 
λάδα. Η ανάπτυξη και εξασφάλιση των απαραίτητων τε¬ 
χνικών μέσων για την παρουσίαση και προβολή των θε¬ 
μάτων αυτών στον παγκόσμιο ιστό του διαδικτύου, στα 
πλαίσια, τις απαιτήσεις και τις προδιαγραφές της εγκαθί¬ 
δρυσης της ηλεκτρονικής διοίκησης. Του Τμήματος 
προΐσταται υπάλληλος του κλάδου ΠΕ Πληροφορικής ή 
ΤΕ Πληροφορικής και σε περίπτωση που ελλείπουν υ¬ 
πάλληλοι των κλάδων ΠΕ Πληροφορικής ή ΤΕ Πληροφο¬ 
ρικής, των κλάδων ΠΕ Μηχανικών ή ΠΕ Θετικών Επιστη¬ 
μών.» 

β. Το άρθρο 6 του π.δ. 152/1991 (Α' 61), όπως ανπκα- 
ταστάθηκε με το άρθρο 9 του π.δ. 293/1992 (Α' 149) α¬ 
ντικαθίσταται ως εξής: 

«Προϊστάμενοι Οργανικών θέσεων 

1. Της Διεύθυνσης Πληροφορικής του Υπουργείου Ερ¬ 
γασίας και Κοινωνικής Ασφάλισης προΐσταται υπάλλη¬ 
λος του κλάδου ΠΕ Πληροφορικής και σε περίπτωση που 
ελλείπουν υπάλληλοι του κλάδου ΠΕ Πληροφορικής, 
των κλάδων ΠΕ Μηχανικών ή ΠΕ Θετικών Επιστημών. 

2. Των Τμημάτων: α) Ανάπτυξης Μηχανογραφικών Ε¬ 
φαρμογών, β) Λειτουργίας και Εκμετάλλευσης Εξοπλι¬ 
σμού και γ) Υποστήριξης Συστημάτων της Διεύθυνσης 
Πληροφορικής προΐστανται υπάλληλοι του κλάδου ΠΕ 
Πληροφορικής και σε περίπτωση που ελλείπουν υπάλλη¬ 
λοι του κλάδου ΠΕ Πληροφορικής, των κλάδων ΠΕ Μη¬ 
χανικών ή ΠΕ Θετικών Επιστημών.» 

26. Η παράγραφος 1 Β, που προστέθηκε στο τέλος της 
παραγράφου 1 του άρθρου 31 του α.ν. 1846/1951 (Α' 
179), δυνάμει της παραγράφου 1 του άρθρου 35 του 
ν. 3996/2011 (Α' 170), αντικαθίσταται ως εξής: 

«1Β. Οι εργαζόμενοι της Ναυπηγοεπισκευαστικής Ζώ¬ 
νης Περάματος, της επιχείρησης με την επωνυμία «Ε¬ 
ΤΑΙΡΕΙΑ ΤΡΟΧΑΙΟΥ ΥΛΙΚΟΥ ΕΛΛΑΔΟΣ Α.Ε.», καθώς 
των Ναυπηγείων Σκαραμαγκά και Ελευσίνας και τα μέλη 
της οικογένειας τους, που αναφέρονται στο άρθρο 33 
του α.ν. 1846/1951 (Α' 179) για την περίοδο από 
1.3.2009 μέχρι 28.2.2013, καλύπτονται από το ΙΚΑ-ΕΤΑΜ 
για παροχές ασθένειας σε είδος, χωρίς την προϋπόθεση 
συμπλήρωσης ημερών ασφάλισης.» 

Άρθρο 21 
Έναρξη ισχύος 

Η ισχύς του νόμου αυτού αρχίζει από την ημερομηνία 
της δημοσίευσής του στην Εφημερίδα της Κυβερνήσεως, 
εκτός αν ορίζεται διαφορετικά στις επί μέρους διατάξεις. 


Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 28 Σεπτεμβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 


ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΔΗΜΗΤΡΙΟΣ ΡΕΠΠΑΣ 

ΟΙΚΟΝΟΜΙΚΩΝ 

ΕΥΑΓΓΕΛΟΣ ΒΕΝΙΖΕΛΟΣ 

ΑΝΑΠΤΥΞΗΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΜΙΧΑΗΛ ΧΡΥΣΟΧΟΪΔΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΙΩΑΝΝΗΣ ΡΑΓΚΟΥΣΗΣ 

ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 

ΑΝΔΡΕΑΣ ΛΟΒΕΡΔΟΣ 


ΕΣΩΤΕΡΙΚΩΝ 

ΧΑΡΑΛΑΜΠΟΣ ΚΑΣΤΑΝΙΔΗΣ 

ΕΘΝΙΚΗΣ ΑΜΥΝΑΣ 

ΠΑΝΑΓΙΩΤΗΣ ΜΠΕΓΛΙΤΗΣ 

ΠΑΙΔΕΙΑΣ, ΔΙΑ ΒΙΟΥ ΜΑΘΗΣΗΣ 
ΚΑΙ ΘΡΗΣΚΕΥΜΑΤΩΝ 

ΑΝΝΑ ΔΙΑΜΑΝΤΟΠΟΥΛΟΥ 

ΕΡΓΑΣΙΑΣ ΚΑΙ ΚΟΙΝΩΝΙΚΗΣ ΑΣΦΑΛΙΣΗΣ 

ΓΕΩΡΓΙΟΣ ΚΟΥΤΡΟΥΜΑΝΗΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 30 Σεπτεμβρίου 2011 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. _ 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΙ·9τ) 


Ηλεκτρονική Διεύθυνση: ή11ρ://νννννν.6ί.9ΐ' - β-πιαΜ: ννΘ0ητ35ΐθΐ\θΙ@θ1.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*010021630091 10016* - 






















